«Κράτος εν κράτει» αλλιώς... ELDORADO GOldES - Commonality\n·12 Σεπτέμβριος, 2017\nΜε αυτά τα λόγια έκλεισε την ομιλία του ο πρόεδρος και διευθύνων σύμβουλος της Eldorado Gold, Τζορτζ Μπερνς, χτες στο «Χίλτον», από όπου η «Ελντοράντο» επέλεξε να εξακοντίσει το τελεσίγραφό της: ή η κυβέρνηση δίνει στην εταιρεία ό,τι ζητά άνευ όρων ή η «Ελντοράντο» αποχωρεί από την Ελλάδα σε 10 μέρες.\nΔύο μόλις 24ωρα μετά την τοποθέτηση του πρωθυπουργού για το «Grinvest», στον απόηχο της επιτυχημένης επίσκεψης Μακρόν κι ενώ οι οικονομικές ενδείξεις είναι όλο και πιο ενθαρρυντικές, η Eldorado Gold επέλεξε να επιτεθεί ολομέτωπα στην κυβέρνηση και μάλιστα την ίδια μέρα που ξεκινά η τρίτη αξιολόγηση.\nΤέσσερις μέρες πριν από τη διαιτησία\nΕντελώς αιφνιδιαστικά, το βράδυ της Κυριακής, η εταιρεία προανήγγειλε ότι το πρωί της Δευτέρας θα κάνει ανακοινώσεις σε σχέση με την «επένδυσή» της στη χώρα.\nΣε τόνους δραματικούς, η ανακοίνωση ανέβηκε στον ιστότοπο της εταιρείας στις 7 χτες το πρωί.\nΣτις 11, σε μια κατάμεστη από δημοσιογράφους ελληνικών και ξένων ΜΜΕ αίθουσα, η εταιρεία έθεσε τους όρους της στην Ελλάδα τέσσερις μέρες πριν από την έναρξη της διαδικασίας της διαιτησίας, στην οποία προσέφυγε η κυβέρνηση ζητώντας να κριθεί ο πυρήνας της σύμβασης της εταιρείας με το ελληνικό κράτος και κατά πόσον υπηρετεί το δημόσιο συμφέρον.\nΤι έλεγε η ανακοίνωση; «Η Eldorado Gold Corporation ανακοινώνει σήμερα σχέδιο για την αναστολή των επενδύσεών της στα ενεργά μεταλλεία, τα έργα ανάπτυξης και τα ερευνητικά έργα της στην Ελλάδα (…) οι καθυστερήσεις στην έκδοση αδειών ρουτίνας για την κατασκευή και την ανάπτυξη των έργων Σκουριών και Ολυμπιάδας στη Χαλκιδική, Β. Ελλάδα, συνεχίζονται. Oι καθυστερήσεις στην αδειοδότηση επηρέασαν αρνητικά τα χρονοδιαγράμματα και το κόστος των έργων της Eldorado και τελικά εμπόδισαν την ικανότητα της Εταιρείας να προωθήσει αποτελεσματικά την ανάπτυξη και τη λειτουργία αυτών των μεταλλευτικών έργων (…) Ολες οι απαραίτητες ενέργειες προκειμένου να τεθούν τα Μεταλλεία Σκουριών, Ολυμπιάδας και Στρατωνίου σε καθεστώς συντήρησης θα ξεκινήσουν στις 22 Σεπτεμβρίου 2017».\nΟ πρόεδρος και διευθύνων σύμβουλος της Eldorado Gold θα αναφερθεί πολλές φορές σε αυτήν την ημερομηνία.\nΤι ζητάει να έχει γίνει μέχρι τότε; Μα, να έχει πάρει όλες τις άδειες που χαρακτηρίζει «ρουτίνας».\nΠοιο όμως είναι το πρόβλημα κατά βάθος; Ο πρόεδρος και διευθύνων σύμβουλος είναι σαφής: «Η Εταιρεία θα επανεκτιμήσει τις επενδυτικές επιλογές της στην Ελλάδα κατόπιν έγκρισης και έκδοσης των απαιτούμενων αδειών, σε συνεργασία με μια υποστηρικτική κυβέρνηση, ανοικτή σε συζητήσεις γύρω από τη χρήση και εφαρμογή των βέλτιστων διαθέσιμων τεχνολογιών».\n«Σχοινί – κορδόνι» οι εκβιασμοί\nΒεβαίως, παρόλο το δραματικό ύφος και την άριστα ενορχηστρωμένη επικοινωνιακή καταιγίδα, αυτή δεν είναι η πρώτη φορά που η εταιρεία απειλεί ότι θα αποχωρήσει από τη χώρα.\nΜε αποχώρηση είχε απειλήσει και στις 2 Αυγούστου του 2015 και στις 12 Ιανουαρίου του 2016, επί των ημερών της μη… υποστηρικτικής αριστερής κυβέρνησης, αλλά και στις 19 Μαρτίου του 2013, επί της άκρως υποστηρικτικής δεξιάς κυβέρνησης που είχε υιοθετήσει το δόγμα «η επένδυση θα γίνει με κάθε κόστος».\nΈχει παράδοση στους πολιτικούς εκβιασμούς η Ελντοράντο, μέχρι και σε ευρωπαϊκό επίπεδο.\nΗ εταιρεία, που έχει δώσει πολλαπλά δείγματα γραφής της αποικιοκρατικής λογικής της έναντι της ελληνικής Πολιτείας, στοχοποίησε και ευρωβουλευτές που… τόλμησαν να ελέγξουν τα έργα και τις ημέρες της.\nΣτις 24/1/2017 η Κωνσταντίνα Κούνεβα, η Σοφία Σακοράφα, ο Νότης Μαριάς, ο Σωτήρης Ζαριανόπουλος και ο Νίκος Χουντής πέτυχαν να μείνουν ανοικτές οι αναφορές Ευρωπαίων πολιτών κατά της εξόρυξης χρυσού στη Χαλκιδική και να συνεχιστεί η διερεύνηση σε βάθος της υπόθεσης – σε αντίθεση με τις επιδιώξεις της Κομισιόν και με ομόφωνη απόφαση της Επιτροπής Αναφορών του Ευρωκοινοβουλίου.\nΣτις 27/1 ο τότε διευθύνων σύμβουλος της εταιρείας, Μιχάλης Θεοδωρακόπουλος, απέστειλε επιστολή προς την ευρωβουλευτή του ΣΥΡΙΖΑ, Κωνσταντίνα Κούνεβα, κοινοποιώντας την σε όλα τα σωματεία εργαζομένων στα μεταλλεία Κασσάνδρας.\nΑνάλογες επιστολές έλαβαν και οι άλλοι τέσσερις ευρωβουλευτές. Η Ελληνικός Χρυσός εγκαλεί την Κούνεβα για «τις τοποθετήσεις της στην Επιτροπή Αναφορών, αλλά και τις σχετικές δηλώσεις της στον Τύπο», ταυτόχρονα επισείει τα… νόμιμα δικαιώματά της αφού ισχυρίζεται ότι οι δηλώσεις της ευρωβουλευτού «παντελώς αναιτιολόγητα κι άδικα προκαλούν σοβαρή ζημία στη φήμη της εταιρείας μας».\nΑναρωτιόταν τότε η Κούνεβα: «τι υπονοεί η εταιρεία, λέγοντας ότι επιφυλάσσεται παντός νομίμου δικαιώματός της; Την ποινικοποίηση ή τον εκβιασμό του κοινοβουλευτικού ελέγχου που είναι η δουλειά της Επιτροπής Αναφορών του Ευρωκοινοβουλίου;».\nΚι η Σοφία Σακοράφα: «Ο τρόπος που η »ΕΛΛΗΝΙΚΟΣ ΧΡΥΣΟΣ» αντιμετωπίζει ένα βουλευτή που έχει άποψη διαφορετική των συμφερόντων της είναι άκρως ενδεικτικός των εκφοβιστικών και απειλητικών μεθοδεύσεών της έναντι αυτού του κινήματος και των πολιτών που αντιστέκονται στη Χαλκιδική».\nΟ εκβιασμός, διαχρονικά, είναι σαφής, όπως και το αφήγημα: δεν θα πραγματοποιηθεί καμία πρόσθετη επένδυση στα Μεταλλεία Κασσάνδρας, τα κεφάλαια που έχουν προϋπολογιστεί να επενδυθούν σε κοινωνικές δαπάνες και ανάπτυξη υποδομών θα καταργηθούν, τα φορολογικά έσοδα σε δημοτικό, περιφερειακό και εθνικό επίπεδο θα επηρεαστούν, η κυβέρνηση θα χάσει τους μεγάλους διεθνείς επενδυτές.\nΤο blame game έχει στην προμετωπίδα του όπως κάθε φορά τους εργαζόμενους: 2.400 άνθρωποι (όπως ισχυρίζεται η εταιρεία, αφού στοιχεία για τις θέσεις εργασίας δεν έχει δώσει) θα χάσουν τη δουλειά τους και τα Ταμεία τις εισφορές τους.\nΠαρ’ όλα αυτά, και με τη δαμόκλειο σπάθη των ιλιγγιωδών αποζημιώσεων που ενδέχεται να ζητήσει, η εταιρεία ισχυρίζεται ότι… πιστεύει στον διάλογο και ζητά συνάντηση με τον πρωθυπουργό.\n«Η αντιπολίτευση θέλει πάση θυσία να δώσουμε άδεια στην Ελληνικός Χρυσός, παραβλέποντας όλα τα άλλα», επισήμανε ο αν. υΠΕΝ, Σωκράτης Φάμελλος, στην τηλεόραση του Alpha, λέγοντας χαρακτηριστικά ότι «εμείς ζητάμε από τη συγκεκριμένη επιχείρηση να φέρει τις μελέτες για να δούμε πώς θα παράξει χρυσό, ώστε να έχουμε όφελος και στην οικονομία και στην εργασία».\n«Περιμένουμε, λοιπόν, από τη μεριά της Νέας Δημοκρατίας να μας πουν εάν συμφωνούν στην υπεράσπιση των συμφερόντων του Ελληνικού Δημοσίου», πρόσθεσε ο αν. υΠΕΝ, ο οποίος, ερωτώμενος στη συνέχεια για το δελτίο Τύπου που εξέδωσε η Ελληνικός Χρυσός, συγκεκριμένα για το σημείο που δηλώνει την επιθυμία της για «μια πιο συνεργάσιμη κυβέρνηση», απάντησε:\n«Για εμάς απόλυτη προτεραιότητα αποτελούν η προστασία του δημόσιου συμφέροντος και του περιβάλλοντος. Η συγκεκριμένη αναφορά στο δελτίο της εταιρείας υποδηλώνει πολιτική παρέμβαση, αλλά δεν γνωρίζω αν δηλώνει αδυναμία να ανταποκριθεί στους τεχνικούς όρους της σύμβασης που έχει υπογράψει ή εάν σχετίζεται με τις διακυμάνσεις της χρηματιστηριακής της τιμής. Εμάς μας ενδιαφέρει η τήρηση της νομιμότητας και της ισονομίας στην επιχειρηματικότητα».\nΑιχμές για τη χρονική συγκυρία που επέλεξε η Eldorado Gold να ανακοινώσει την αναστολή της επένδυσής της στη Χαλκιδική άφησε η υπουργός Διοικητικής Ανασυγκρότησης.\nΣε δηλώσεις της στον Ρ/Σ «Στο Κόκκινο», η κ. Γεροβασίλη σημείωσε ότι «η Eldorado, παρόλο που βρίσκεται σε διαιτησία, επέλεξε τη χρονική συγκυρία για να βάλει πολιτικό πρόσημο μετά την ομιλία του πρωθυπουργού στη ΔΕΘ. Μένει να δούμε τι εννοεί ακριβώς η Eldorado. Δεν θέλουμε να φεύγουν επενδύσεις από τον τόπο, αλλά αυτό ξεπερνάει την πρόθεση και τα βήματα τα οποία έχει κάνει η κυβέρνηση».\nΓια κίνηση επικοινωνιακού εκβιασμού της Eldorado Gold που θα πέσει στο κενό έκανε λόγο η εκπρόσωπος Τύπου του ΣΥΡΙΖΑ, Ράνια Σβίγκου, μιλώντας στον Ρ/Σ «Στο Κόκκινο»:\n«Κατ’ αρχήν δεν θεωρώ ότι είναι τυχαία η χρονική στιγμή που επιλέχθηκε από την Eldorado γι’ αυτήν την ανακοίνωση, μια μέρα δηλαδή μετά και την παρουσία του πρωθυπουργού στη ΔΕΘ. Θεωρώ ότι εντάσσεται σε ένα πλαίσιο άσκησης πίεσης στην κυβέρνηση και ενός επικοινωνιακού πολέμου, θέλοντας να δείξει ότι η Ελλάδα απορρίπτει τις επενδύσεις, ενώ στην πραγματικότητα αυτό που συμβαίνει είναι ακριβώς το αντίθετο. (…) Η Ελλάδα ούτε μπανανία είναι ούτε τριτοκοσμική χώρα όπου οι επιχειρήσεις θα μπορούν με εκβιαστικούς τρόπους να επιβάλλουν τους δικούς τους όρους, παραβιάζοντας την εθνική και την ευρωπαϊκή περιβαλλοντική νομοθεσία, θέλοντας να κάνουν ενδεχομένως πλιάτσικο στον φυσικό πλούτο».\nΤο κυάνιο, η ακαριαία τήξη και τα περί καθυστερήσεων\nΟι θέσεις του υπουργείου για τις οποίες απέφυγε να πάρει θέση η εταιρεία\nΑπό νωρίς το πρωί στις αιτιάσεις της εταιρείας είχε απαντήσει ο ΥΠΕΝ, Γιώργος Σταθάκης. Παρ’ όλο που στη συνέντευξη Τύπου ρωτήθηκε επανειλημμένα, η εταιρεία δεν τοποθετήθηκε επί της ουσίας στα όσα εξηγεί ο υπουργός.\nΤι λέει ο κ. Σταθάκης;\nΗ βασικότερη εκκρεμότητα είναι η ολοκλήρωση του επενδυτικού σχεδίου της εταιρείας για την πλήρη καθετοποίηση της παραγωγής. Το Συμβούλιο της Επικρατείας απέρριψε την πρώτη πρόταση για τη χρήση κυανίου στην παραγωγή χρυσού. Η δεύτερη πρόταση της εταιρείας, που χρησιμοποιεί τη μέθοδο της ακαριαίας τήξης (flash smelting), έχει επιστραφεί εδώ και έναν χρόνο από το υπουργείο με τεχνικές παρατηρήσεις και αναμένεται η επανυποβολή της.\nΗ εταιρεία πρότεινε τεχνικό διάλογο με το υπουργείο. Το υπουργείο αντιπρότεινε την πιο έγκυρη μέθοδο της διαιτησίας, όπως προβλέπεται και από τη σύμβαση. Η προσφυγή στη διαιτησία έχει εξαγγελθεί από τον περασμένο Μάιο από τον πρωθυπουργό. Στη συνέχεια, τον περασμένο Ιούλιο, το υπουργείο κίνησε τις απαραίτητες διοικητικές διαδικασίες προς το Νομικό Συμβούλιο του Κράτους και το τελευταίο θα εκκινήσει επίσημα τη διαδικασία της έως τις 15 Σεπτεμβρίου.\nΟσον αφορά τα περί καθυστέρησης αδειοδοτήσεων από το υπουργείο, μέχρι στιγμής έχουν αδειοδοτηθεί το 60% του υποέργου Σκουριών και το σύνολο της Ολυμπιάδας.\nΟι εκκρεμούσες άδειες της Ολυμπιάδας, όπως έχει αναγγελθεί από το υπουργείο εδώ και έναν μήνα, θα δίνονταν μέχρι τα μέσα Σεπτεμβρίου, εν γνώσει της εταιρείας. Πρόκειται για την εξάμηνη άδεια λειτουργίας της Ολυμπιάδας προκειμένου να προχωρήσουν κανονικά οι εργασίες εκεί έως ότου λήξει η διαιτησία.\nΕτσι, ο κ. Σταθάκης εύλογα συμπεραίνει: «Είμαστε μάρτυρες ενός πρωτοφανούς γεγονότος, μιας εταιρείας μέσω του διευθύνοντος συμβούλου της να προχωράει σε συνεντεύξεις και δηλώσεις και να κρίνει πρωθυπουργούς, υπουργούς και πολιτικά κόμματα της Ελλάδας. Είναι μάλλον σαφές ότι η εταιρεία δεν έχει συνηθίσει να λειτουργεί σε ευρωπαϊκές χώρες».\n→Νίκος Βούτσης: «Μας ενδιαφέρει μόνον μια Ευρώπη η οποία να είναι κοινωνική»\n→Πρωτοφανής στάση απέναντι σε ένα μικρό παιδί\n→Γιώργος Φαράκλας: Ο εθνικισμός του Κέντρου\n→Ποιος δικαιούται να μιλήσει για το παρελθόν;\n→Περίπατος σε τόπους ελευθερίας και βασανισμού στην Αθήνα στο πλαίσιο της documenta 14\n→Η τρανσφοβία σκοτώνει: Πόσες Έμιλι ακόμα;\n→Τουρκία: Πραξικόπημα προορισμένο να αποτύχει\n→Μερόπη Τζούφη: Να επαναθεμελιώσουμε ένα σύστημα κοινωνικής προστασίας και στήριξης\n→Φώτης-Νεκτάριος Σαγώνας: Τακτικές τακτικών για ΚΑλΟ ή όχι\n→Χαράλαμπος Γεωργούλας: Προσυνεδριακές προσδοκίες


Κανένα σοβαρό στήριγμα... άδηλο το αύριο\nΣτο χθεσινό κύριο άρθρο της η Καθημερινή ζητούσε από τους αναγνώστες να ψηφίσουν νέα πρόσωπα στη Βουλή χωρίς να γίνεται οποιαδήποτε νύξη για συγκεκριμένο κόμμα. Ήταν εμφανές εδώ και καιρό πως η μεγαλύτερη και σοβαρότερη εφημερίδα του κεντροδεξιού χώρου έχει εγκαταλέιψει τη ΝΔ και τον κ. Καραμανλή για τον οποίο πανηγύριζε το 2004. Ωστόσο δεν στήριξε ούτε το ΠΑΣΟΚ. Αντίθετα πολλοί αρθρογράφοι της αναφέρουν ως μοναδική επιλογή τους Οικολόγους-Πράσινους, γεγονός όχι παράδοξο αν υπολογίσει κανείς τις οικολογικές ευαισθησίες του συγκροτήματος.\nΤο ενδιαφερον για τη στάση του συγκροτήματος αυξάνεται κυρίως για τα εσωκομματικά της ΝΔ. Καθώς και αν θα στηρίξει πρωτοβουλίες του Γιώργου Παπανδρέου, πάντως σήμερα άρχισε ήδη την αντιπολιτευτική κριτική...\nΑναρτήθηκε από e-politis στις 11:14 π.μ. 0 σχόλια\nΕκτη αγωνιστική σε δόσεις...\nΔυο λόγια για τα παιχνίδια της έκτης αγωνιστικής που θα διεξαχθούν το Σάββατο:\nΣε δεινή θέση οι ακρίτες που πέρισυ έκαναν την έκπληξη και φέτος επένδυσαν πολλά σε γήπεδο και ομάδα αλλά βρίσκονται ήδη με την πλάτη στον τοίχο. Απένατι στον Άρη προσδοκούν να κερδίσουν τους πρώτους βαθμούς και να αποκτήσουν ψυχολογία, όμως η ομάδα της Θεσσαλονίκης μοιάζει να έχει βρει ρυθμό και δύσκολα θα την πατήσει. Πρόβλεψη 2\nΕξαιρετικά αμφίρροπο παιχνίδι μιας και οι δύο ξεκίνησαν καλά και η έδρα του ΠΑΣ είναι καυτή. 30.000 ευρώ πριμ νίκης για τους παίκτες της Καβάλας ! Πρόβλεψη Χ\nFrom London to Livadeia... Παραδοσιακά σε μια έδρα που δεν δυσκολεύεται ο πρωταθλητής αυτή τη φορά απένατι σε έναν Λεβαδιακό που έβλε νωρίς υποψήφιότητα για πτώση. Μεγάλη η κούραση για το θρύλο, αρκετές όμως και οι αλλαγές στην ενδεκάδα. Προηγήθηκε επίσκεψη του Κόκκαλη στον Πιλάβι ο για τη διαιτησία... Προβλεψη 2\nΑναρτήθηκε από e-politis στις 10:38 π.μ. 0 σχόλια\nΚρίσιμη αλλά εύκολη απόφαση την Κυριακή\nΕίναι σίγουρα η σημαντικότερη απόφαση, αυτή της Κυριακής, για όλους τους Έλληνες τουλάχιστον μέχρι την επόμενη. Η χώρα βρίσκεται στα πρόθυρα της δημοσιονομικής κατάρευσης, απαιτείται αλλαγή του αναπτυξιακού της μοντέλου τη στιγμή που δεν παράγουμε τίποτα και συνάμα μια στροφή στο περιβάλλον για τη διάσωση και αξιοποίηση του. Την ίδια στιγμή το πελατειακό σύστημα εξουσίας έχει οδηγήσει τη δημόσια διοίκησης της διαφθοράς και της αδιαφάνειας σε οριστικο τέλμα. Και όλα αυτά μαζί με την πλήρη απαξίωση του πολιτικού συστήματος και του πολιτικού προσωπικού.\nΕίναι ευνόητο πως τη λύση σε αυτό το αδιέξοδο δεν μπορεί να τη δώσει η απερχόμενη κυβέρνηση. Πολλοί λόγοι μπορούν να αναφερθούν αλλά αρκούν δύο: στα 5,5 χρόνια η κατάσταση χειροτέρευσε και λύση δεν δόθηκε, ενώ ο ίδιος ο πρωθυπουργός και οι συν αυτώ πείθουν ότι έχουν ολοκληρώσει τον κύκλο τους στην πολιτική και η δεξιά παράταξη χρειάζεται αλλαγές, ανανέωση και ριζικό επαναπροσδιορισμό. Αν επανεκλεγούν θα βιώσουμε την παραταξιακή τους ομφαλοσκόπηση τη στιγμή που θέλουμε λύσεις άμεσες και δυναμικές.\nΤο ΚΚΕ έχει απαρχαιωθεί και μόνο για λόγους ιστορικούς και συναισθηματικούς μπορεί να είναι κανείς να το επιλέξει. Ο ΣΥΡΙΖΑ μπορεί να ψηφιστεί μόνο για να του δοθεί μια τελευταία ευκαιρία επαναπροσδιορισμού, ανάταξης και επιβίωσης της αναεωτικής αριστεράς. Μπορεί και ενδεχομένως να αποτελέσει εταίρο μιας κεντροαριστερής κυβερνητικής πλειοψηφίας λειτουργώντας σαν αντίβαρο στις επιδιώξεις του "βαθέως πασοκ".\nΤέλος, το ΠΑΣΟΚ μπορεί να ψηφιστεί με την ελπίδα ο Γιώργος Παπανδρέου και τα δικά του παιδιά να αποδειχθούν ικανότεροι και πιο σοβαροί από τους αντίστοιχους του Κώστα Καραμανλή πριν 6 χρόνια. Κανείς δεν έχει ελπίδα στο ΠΑΣΟΚ που αποδοκιμάστηκε το 2004 και δικαιολογημένα. Το νέο αμιγώς παπανδρεϊκό πασοκ μπορεί να βγάλει τη χώρα απο το τέλμα. Έχουμε και άλλη επιλογή ? ή είμαστε υποχρεωμένοι να παίξουμε την τελευταια ζαριά μας με το Γιώργο με πολυ ρίσκο και ελπίδα.\nΑναρτήθηκε από e-politis στις 10:52 π.μ. 0 σχόλια\nΜετά από 2 χρόνια συνειδητής σιωπής και απουσίας απο τη blogοσφαιρα το ιστολόγιο μας επιστρέφει σε ένα άλλο τοπίο πολιτικό και "internetiko". Οι περισσότεροι συνοδοιπόροι bloggers εγκατέλειψαν στην πορεία, νέοι εμφανίστικαν, τα ιστολόγια έγιναν της μόδας και οι bloggers βρέθηκαν στο στόχαστρο και των πολιτικών.\nΤο ιστολόγιο αυτό είχε ως στόχο αποκλειστικά τον πολιτικό σχολιασμό γεγονότων και την ανταλλαγή απόψεων. Η πολιτική ανομβρία των τελευταίων χρόνων μας οδήγησε στη σιωπή, τώρα όμως κάτι φαίνεται να αλλάζει. Με αφορμή τις εκλογές αποφασίσαμε να επιστρέψουμε αυτή τη φορά διαφορετικοί. Με πολλές διαφορετικές απόψεις και περισσότερα άρθρα. Στόχος μια καθημερινή γόνιμη παρεμβατική πολιτική σχολιογραφία.\nΤο ραντεβού για την Πέμπτη 1 Οκτωβρίου με απόψεις για τις εκλογές.\nΌσοι πιστοί προσέλθετε... για την ακρίβεια στείλτε mail στο epoliteia@gmail.com με τη γνώμη σας για τις εκλογές και γίνετε και εσείς μέρος αυτής της νέας προσπάθειας.\nΑναρτήθηκε από e-politis στις 10:17 π.μ. 0 σχόλια\nΗ εκλογη του Ομπαμα στη θεση του προεδρου των ΗΠΑ θα ειναι μια ειλικρινης κινηση των αμερικανων να ανανεωσουν το διεθνες προφιλ τους, να υπερβουν τις εσωτερικες τους συγκρουσεις και ρατσιστικες ιδεες και να ανατρεψουν ο υπαρχον πολιτικο κατεστημενο, συμβολο του οποιο μπορουμε να χαρακτηρισουμε τη Χιλαρι.\nΗ εκλογη του πρωτου μαυρου προεδρου στην ιστορια της χωρας, οσο και αν η πορεια του μοιζει πολυ με μια συνηθισμενη πορεια λευκου αμερικανου, αποτελει μια υπερβαση, μια τομη. Η δε επιλογη του ιδιου του Μπαρακ Ομπαμα να μην εμφανισθει ως σκληροπυρηνικος εκπροσωπος μιας μειονοτητας που διεκδικει δικαιωματα και πολιτικη αποκατασταση, υπερβαίνοντας το προτυπο του "οργισμενου ακτιβιστη" κανει ακομα πιο σημαντικη την εκλογη του.\nΗ αποστασιοποιηση απο απαρχαιωμενες, στερεοποιημενες και ξεπερασμενες ιδεολογιες και η επιλογη του να συνθετει στοιχεια της Δεξιας και της Αριστερας αποτελει αλλο ενα στοιχειο που τον διαφοροποιει, οχι επειδη κανει αυτη την δημιουγικη πολιτικη επιλογη, που ειναι περιπου δεδομενη και αναγκαστικη σημερα, οσο γιατι ειναι απο τους λιγους που το παραδεχεται.\nΤελος, το γεγονος και μονο πως δεν αποτελει μερος του πολιτικου και οικονομικου κατεστημενου της Αμερικης οπως η Χιλαρι Κλιντον ειναι ενα ελπιδοφορο στοιχειο στο βαθμο που πιστευει οτι οντως μπορει να αλλαξει το κατεστημενο και να συγκρουστει μαζι του.\nΚυριοτερο ομως ειναι πως η εκλογη του στη θεση του Προεδρου, αν φθασει ως εκει, θα ειναι μυνημα των Αμερικανων πως ξανανοιγουν το παραθυρο τους στον κοσμο, θα ειναι επιλογη εξωστρεφειας και ανανεωσης του διεθνους τους προφιλ, κατεστρεμενο σημερα απο Μπους.\nΣε καθε περιπτωση, η αμερικανοι εχουν στα χερια τους της ευκαιρια να διορθωσουν τα λαθη του Μπους με μια ανατρεπτικη επιλογη.\nΑναρτήθηκε από e-politis στις 12:38 μ.μ. 4 σχόλια\nH Πολωνία μετά τις εκλογές\nΠέρασε κιόλας μία εβδομάδα από την πτώση του συστήματος εξουσίας των αδερφών Καζίνσκι και πλέον η νέα κυβέρνηση έχει πολλή δουλειά μπροστά της. Από την ένταξή της και μετά η Πολωνία υπήρξε κυρίως λόγω των ηγετών της τροχοπέδη των εξελίξεων και ενοχλητικός σύμμαχος για όλους. Ο επαρχιωτισμός των δύο αδερφών καθοδηγούσε τη συμπεριφορά τους στη διπλωματική σκηνή και παρολίγο να τινάξει τις προσπάθειες για τη νέα μεταρρυθμιστική συνθήκη στον αέρα.\nΗ αντίδραση πρωτίστως των νέων και των αστικών πληθυσμών οδήγησε το PiS σε εκλογική ήττα. Ο νέος πρωθυπουργός Donald Τusk έχει μπροστά του σκληρή δουλειά για να ανατρέψει τα αποτελέσματα της προηγούμενης πολιτικής που αποδιοργάνωσε το κράτος δικαίου, να εκμεταλλευτεί την αντίδραση για το προηγούμενο καθεστώς δημιουργικά, να αποκαταστήσει τη διεθνή εικόνα της χώρας. Οι δυτικοί ηγέτες όμως έχουν χρέος να συνειδητοποιήσουν τη σημασία της ένταξης της Πολωνίας και να αντιμετωπίσουν τα νέα δεδομένα συμπεριλαμβάνοντας στα σχέδια για την ενεργειακή πολιτική και αποφεύγοντας κινήσεις που υποβαθμίζουν τη θέση της χώρας.\nΣχετικά διαβάστε στο άρθρο του Neal Ascherson, "Poland after PiS: handle with care" στο opendemocracy.\nΑναρτήθηκε από e-politis στις 9:33 π.μ. 1 σχόλια\nΗ δράση προκαλεί αντίδραση κύριε Βενιζέλο\nΑυτό το βασικό κανόνα της φυσικής λησμόνησε ο πρώην υπουργός ξεκινώντας από το Ζάππειο την κούρσα διαδοχής. Η προσπάθεια να αρπάξει το κόμμα σε 48 ώρες, τον οδήγησε σε κραυγαλέα πολιτικά σφάλματα μέσα στα πρώτα δύο και καθοριστικά 24 ωρα. Σε μια νύχτα ποδοπάτησε τον πεσμένο και πλήγωσε τους ήδη πληγωμένους. Κινήθηκε σε λάθος στιγμή με λάθος τρόπο προκαλώντας έντονη και διακιολογημένη δυσαρέσκεια, αποδεικνύοντας όμως -ευτυχώς- τον πραγματικό χαρακτήρα του. Με ταχύτητα υιοθέτησε τους εκσυγχρονιστές και τον Κ. Σημίτη. Τα υπόλοιπα τα ανέλαβαν τα φίλα προσκέιμενα ΜΜΕ που του έκαναν τόσο κακό ώστε περίτρανα επιβεβαιώνεται η φράση "αν έχεις τέτοιους φίλους τι να τους κάνεις τους εθρούς".\nΈνα μήνα ακριβώς μετά από αυτά τα λάθη, μπορώ να πω πως ο κύριος Βενιζέλος ήδη έχασε χάρη στα σφάλματα των πρώτων κρίσιμων 48 ωρών που με επιτυχία ο Γ. Παπανδρέου χρησιμοποίησε για την πολιτική του ανάσταση. Η κίνηση του κυρίου Βενιζέλου είναι καταδικασμένη σε αποτυχία. Έχει υποστεί τέτοιο πλήγμα που και πρόεδρος να εκλεγεί το ΠΑΣΟΚ δύσκολα θα πετύχει νέα πολιτική κυριαρχία.\nΗ εκτίμησή μου για τον κ. Παπανδρέου δεν αλλάζει. Σπατάλησε το μεγαλύτερο μέρος του προσωπικού πολιτικού κεφαλαίου του με τρόπο επιπόλαιο και στένεψε τα περιθώρια ελιγμών του. Δύσκολα θα μπορέσει να ανακάμψει σε όλα τα επίπεδα, αν και έχοντας νικήσει το Βενιζέλο τα ποιοτικά χαρακτηριστικά του θα διαφοροποιηθούν και σε σχέση με τον κ. Καραμανλή. Η επιλογή του όμως είναι μονόδρομος για όσους θα ψηφίσουν στις 11 Νοέμβρη. Είναι ο μόνος που μπορεί να αναμορφώσει το ΠΑΣΟΚ ως κόμμα και επιπλέον δεν μπορεί να πληγώση άλλο με τα λάθη του το κόμμα. Ό,τι στραβό κάνει από εδώ και μπρος θα το χρεωθεί αποκλειστικά ο ίδιος, έχει και αυτό τη σημασία του.\nΑναρτήθηκε από e-politis στις 7:49 μ.μ. 2 σχόλια


Κριστιάνο Ρονάλντο Εσώρουχα\n25/08/2019, 22:13 26\nΗ δημοσίευση κοινοποιήθηκε από το χρήστη Georgina Rodríguez (@georginagio) στις 24 Αύγ, 2019 στις 4:14 πμ PDT\nκαι έκανε 3 παιδιά με παρενθετες; Εντελώς φυσιολογικός ο τύπος.\nΣαν την Pasquale Bruni δεν έχει\nΜε τις παρένθετες μητέρες μεταφέρεται DNA της παρένθετης στο έμβρυο\nφαινόμενο μικροχιμαιρισμού. Αμόρφωτε Ρονάλντο δεν το ξέρεις αυτό...\nΕνδομορφική ή μεσοφορμική στην καλύτερη. Δύσκολο να παιδιά τους να έχουν το ίδιο ταλέντο αν και υπάρχουν και έχουν υπάρξει και ενδομορφικοί ποδοσφαιριστές που ήταν αστέρια (πχ. Μαραντόνα).\nAν μπορείς, κάνε και αλλιώς...\nΔείτε την φωτό με τη πορτοκαλί φόρμα. Εκεί δεν παίρνει φίλτρο λόγω πόζας. Ωραίος κώλος ε; Σαν της θειάς μου. Έγινε μοντέλο και η κάθε βίζιτα τώρα, έλεος.\nσιγα το μυστικο, και η ιρινα τετοια φορουσε\nΡονι καλό το μωρό αλλά τέτοια τα έχεις για πλακα. "Χτυπα" λίγο "ψηλότερα". Δεν είσαι 20αρης.\nΑφού από μόνη σου κούκλα είσαι, τι τα θες τα φρου-φρου,βέβαια όπου υπάρχουν τόσα εκατομμύρια ευρώ εύκολο είναι να γίνεις πανέμορφος η πανέμορφη!!\nΑυτοκτόνα. Είναι κι αυτό μια κάποια λύση.


«Παγκόσμια συνεργασία» πρίγκιπα Χάρι και Έλτον Τζον κατά του HIV στους άνδρες – politik.gr\nΠηγή: EPA/KEVIN SUTHERLAND από ΑΠΕ-ΜΠΕ\n14/07/2018, 1:19 πμ\nΟ Τζον τραγούδησε στην κηδεία της μητέρας του Χάρι, της αείμνηστης πριγκίπισσας Νταϊάνας, και παρέστη στον γάμο του πρίγκιπα με την ηθοποιό Μέγκαν Μαρκλ το Μάιο.\n«Έκτοτε, το ίδρυμά μου μαζί και με άλλους εταίρους έχουν αναλάβει μια συλλογική, συμμετοχική έρευνα με επίκεντρο τον άνθρωπο που καλύπτει έξι χώρες» πρόσθεσε.\nΟ Χάρι ακολουθεί τα χνάρια της μητέρας του στην καταπολέμηση του στίγματος του AIDS και είναι ιδρυτικό μέλος και υποστηρικτής του ιδρύματος Sentebale, στόχος του οποίου είναι να βοηθηθούν παιδιά που ζουν με τον ιό στο Λεσότο και στην Μποτσουάνα.\nTags: AIDS, HIV, Έλτον Τζον, πρίγκιπας Χάρι


Ενημέρωση για την επίσκεψη Ερντογάν ζητά η ΝΔ\nΠρώτη καταχώρηση: Πέμπτη, 8 Απριλίου 2010, 21:33\nΕνημέρωση των κομμάτων για το περιεχόμενο της επίσκεψης Ερντογάν στην Αθήνα ζητά από την κυβέρνηση η ΝΔ. Επίσης ζητά να γίνει ενημέρωση και για το ταξίδι του αναπληρωτή υπουργού Εξωτερικών, Δ. Δρούτσα, στην Άγκυρα.\nΟ υπεύθυνος του Τομέα Πολιτικής Ευθύνης Εξωτερικής Πολιτικής και Διεθνών Σχέσεων της Νέας Δημοκρατίας, βουλευτής Α΄ Αθηνών, Δημήτρης Αβραμόπουλος, δήλωσε πως η ανακοίνωση της επίσκεψης στην Αθήνα του Τούρκου πρωθυπουργού τον προσεχή Μάιο, συνιστά ένα βήμα στο δρόμο της συνεννόησης, πάντοτε υπό την αυστηρά προϋπόθεση και τον αδιαπραγμάτευτο όρο ότι η μόνη διαφορά μας με την Τουρκία είναι η οριοθέτηση της υφαλοκρηπίδας στο Αιγαίο.\nΣχετικά με τα πέντε νέα Μέτρα Οικοδόμησης Εμπιστοσύνης, ο κ. Αβραμόπουλος υπογραμμίζει ότι τα «πέντε συγκεκριμένα μέτρα», που ανακοινώθηκαν, αποτελούν αντικείμενο καθαρά στρατιωτικού και εκπαιδευτικού περιεχομένου, εντασσόμενα στο πλαίσιο του ΝΑΤΟ, σημαντικά για τη συνοχή της Συμμαχίας, αλλά χωρίς άμεση επίδραση στα φλέγοντα ζητήματα, που εκκρεμούν μεταξύ Ελλάδας και Τουρκίας και στο Κυπριακό.\nΤελευταία ενημέρωση: Πέμπτη, 8 Απριλίου 2010, 21:46


Πολεμικές φυλές του Καζαχστάν | Η ΚΑΘΗΜΕΡΙΝΗ\nΠολεμικές φυλές του Καζαχστάν\nΚτερίσματα τάφων από το Καζαχστάν στο μουσείο του Κέμπριτζ.\n12 Αυγούστου, 2021 12.08.2021 • 12:55\nΜια νέα έκθεση γεμάτη από πολύτιμα αντικείμενα, η οποία θα επιχειρήσει να ρίξει φως σε έναν από τους λιγότερο γνωστούς αρχαίους πολιτισμούς, ετοιμάζεται στο Μουσείο Fitzwilliam του Κέμπριτζ.\nΜε τίτλο «The Gold of the Great Steppe», η έκθεση αφηγείται την ιστορία των πολεμικών φυλών της περιοχής του Καζαχστάν, οι οποίες άκμασαν από τον 8ο μέχρι τον 3ο αιώνα π.Χ. και έμειναν γνωστές με το όνομα «Σάκα».\nΟσο για τα ίδια τα εκθέματα, αυτά περιλαμβάνουν μια μεγάλη συλλογή χρυσών αντικειμένων, κοσμημάτων, όπλων κ.ά., τα περισσότερα των οποίων βρέθηκαν θαμμένα σε τάφους πολεμιστών μέσα στις απέραντες στέπες. Από 28/9.\nΤατόι – ΥΠΠΟ: «Οι απώλειες δεν ήταν μεγάλες»\nSamos Young Artists Festival: Οι νέοι που μας άφησαν άφωνους\n500 λέξεις με τη Μαρία Κουλούρη\nΣτις πόλεις της αναγεννημένης Ελλάδας\nΚαλοκαιρινό σούρουπο στον Αρη


15 Νοε: 93 κρούσματα στη Δράμα, 6.950 στην Ελλάδα, 107.798 τεστ ημέρας – GoDrama\n15 Νοε: 93 κρούσματα στη Δράμα, 6.950 στην Ελλάδα, 107.798 τεστ ημέρας\nΕνημέρωση από τον ΕΟΔΥ 15 Νοεμβρίου 2021\nΤα νέα κρούσματα είναι 6.950 εκ των οποίων 23 είναι εισαγόμενα και 15 εντοπίστηκαν κατόπιν ελέγχων στις πύλες εισόδου της χώρας\nΟ συνολικός αριθμός των κρουσμάτων ανέρχεται σε 838.824 (ημερήσια μεταβολή +0.8%), εκ των οποίων 50.7% άνδρες. Με βάση τα επιβεβαιωμένα κρούσματα των τελευταίων 7 ημερών, 105 θεωρούνται σχετιζόμενα με ταξίδι από το εξωτερικό και 2.727 είναι σχετιζόμενα με ήδη γνωστό κρούσμα\nΟι νέοι θάνατοι ασθενών με COVID-19 είναι 72, ενώ από την έναρξη της επιδημίας έχουν καταγραφεί συνολικά 16.838 θάνατοι. Το 95.4% είχε υποκείμενο νόσημα ή/και ηλικία 70 ετών και άνω\nΜεταξύ των ασθενών που νοσηλεύονται διασωληνωμένοι, 460 (83.48%) είναι ανεμβολίαστοι ή μερικώς εμβολιασμένοι και 91 (16.52%) είναι πλήρως εμβολιασμένοι.\nΑπό την αρχή της πανδημίας έχουν εξέλθει από τις ΜΕΘ 3.404 ασθενείς. Οι εισαγωγές νέων ασθενών Covid-19 στα νοσοκομεία της επικράτειας είναι 365 (ημερήσια μεταβολή -12.89%). Ο μέσος όρος εισαγωγών του επταημέρου είναι 410 ασθενείς.\nPCR τεστ ημέρας = 7.091\nRapid τεστ ημέρας = 100.707\nΣύνολο PCR και Rapid τεστ ημέρας = 107.798\nΔείκτης (%) θετικότητας ημέρας στο σύνολο PCR και Rapid τεστ = 6,45%\nΤην 14.11.2021 πραγματοποιήθηκαν 3.269 εμβολιασμοί\nΣύνολα: Εμβολιασμοί = 13.212.743, Εμβολιασμένοι (με μια ή δύο δόσεις) = 6.798.419, Εμβολιασμένοι πλήρως με δύο δόσεις και μονοδοσικά = 6.464.917, Εμβολιασμένοι με τρίτη (αναμνηστική) δόση = 629.115\n23 κρούσματα είναι εισαγόμενα και 15 εντοπίστηκαν κατόπιν ελέγχων στις πύλες εισόδου της χώρας\n– Περιφέρεια Αττικής κρούσματα 1.522\n– Περιφέρεια Θεσσαλονίκης κρούσματα 1.226\n14 Νοε: 27 κρούσματα στη Δράμα, 3.869 στην Ελλάδα, 261.056 τεστ ημέρας


η ψείρα: "Πως είναι να είσαι υπερχρεωμένος"\n"Πως είναι να είσαι υπερχρεωμένος"\nΔανειολήπτες - Διάφορα - Κοινωνία - Οικονομία ...σχολιάστε\nΑποτελέσματα Ερευνας που διενεργήθηκε από την ΕΚΠΟΙΖΩ: "Πως είναι να είσαι υπερχρεωμένος": οι πρώτες 200 απαντήσεις...!\nEΠΙΠΤΩΣΕΙΣ ΣΤΗΝ ΚΑΘΗΜΕΡΙΝΗ ΣΥΜΠΕΡΙΦΟΡΑ\nΔεν με νοιάζει, προσπαθώ να μην το σκέφτομαι. 4%\nΗ ζωή μας καταστρέφεται, είμαστε κοντά στην κατάθλιψη. 53%\nΜε έχει επηρεάσει αρνητικά στην καθημερινή μου συμπεριφορά. 43%\nΣΥΝΑΙΣΘΗΜΑΤΑ ΠΟΥ ΓΕΝΝΑ Η ΥΠΕΡΧΡΕΩΣΗ\nΝοιώθω περισσότερη οργή και αγανάκτηση από ποτέ. 60%\nΠάω πιό συχνά στην εκκλησία, αισθάνομαι ότι βοηθάει. 9%\nΤελευταία κυρίαρχο είναι ένα αίσθημα παραίτησης. 31%\nΠΩΣ ΕΠΗΡΕΑΣΤΗΚΕ Η ΥΓΕΙΑ ΣΑΣ?\nΗ αλήθεια είναι ότι ξοδεύω πιό πολλά και συχνότερα στο φαρμακείο τώρα. 9%\nΗ κατάσταση είχε μια θετική πλευρά : με βοήθησε να αντιμετωπίσω προβλήματα υγείας πιό αποτελεσματικά. 11%\nΗ υγεία μου δεν είναι όπως πρίν, όλο και κάτι εμφανίζεται συχνά-πυκνά. 80%\nΠΩΣ ΕΠΗΡΕΑΣΤΗΚΑΝ ΟΙ ΔΙΑΠΡΟΣΩΠΙΚΕΣ ΣΑΣ ΣΧΕΣΕΙΣ ?\nΑυτή η κατάσταση στέρησης μας έφερε πιό κοντά. 11%\nΗ σχέση μου με τον/την σύζυγο/σύντροφο δεν έχει επηρεαστεί ιδιαίτερα. 10%\nΝαί, ο εκνευρισμός οδηγεί σε όλο και πιό συχνές εντάσεις. 79%\nΠΩΣ ΕΠΗΡΕΑΣΕ ΤΑ ΠΑΙΔΙΑ Η ΥΠΕΡΧΡΕΩΣΗ ΣΑΣ? [Φροντίζω τα παιδιά να μην καταλάβουν τίποτα, δεν τους κόβω το χαρτζηλίκι.]\nΔεν απαντώ 17%\nΝαι, συμβαίνει 36%\nΟχι, δεν συμβαίνει 46%\nΠΩΣ ΕΠΗΡΕΑΣΕ ΤΑ ΠΑΙΔΙΑ Η ΥΠΕΡΧΡΕΩΣΗ ΣΑΣ? [Τα παιδιά πρέπει να ξέρουν τα πάντα, αν χρειαστεί να συμβάλλουν.]\nΔεν απαντώ 15%\nΔεν το έχω σκεφτεί 5%\nΝαι, συμβαίνει 60%\nΟχι, δεν συμβαίνει 20%\nΠΩΣ ΕΠΗΡΕΑΣΕ ΤΑ ΠΑΙΔΙΑ Η ΥΠΕΡΧΡΕΩΣΗ ΣΑΣ? [Έτσι κι αλλοιώς νοιώθουν τι γίνεται και εμφάνισαν προβλήματα στο σχολείο]\nΔεν απαντώ 20%\nΝαι, συμβαίνει 35%\nΟχι, δεν συμβαίνει 40%\nΠΩΣ ΕΠΗΡΕΑΣΕ ΤΑ ΠΑΙΔΙΑ Η ΥΠΕΡΧΡΕΩΣΗ ΣΑΣ? [Τα παιδιά έχουν καταλάβει και αύξησαν τις εκδηλώσεις αγάπης.]\nΔεν απαντώ 18%\nΔεν το έχω σκεφτεί 3%\nΝαι, συμβαίνει 50%\nΟχι, δεν συμβαίνει 29%\nΣχόλιο δικό σας για την συμπεριφορά των παιδιών (η ορθογραφία παρατίθεται αυτούσια):\nΑισθάνομαι ενοχές ότι έχω βάλει υποθήκη το μέλλον τους με τις τράπεζες. Όλο αυτό με κάνει να συμπεριφέρομαι νευρικά, να μην έχω όρεξη να κάνω τίποτα από αυτά που κάναμε κάποτε παρέα και να βυθίζομαι περισσότερο στην κατάθλιψη. Τα παιδιά συγκρίνουν το πριν με το τώρα και έχουν γίνει και αυτά πιο επιθετικά, σκεπτικά.\nΑν και δεν συζητάμε μπροστά στο παιδί θέματα οικονομικής φύσης, το παιδί έχει αναπτύξει μια ιδιαίτερη ευαισθησία όσον αφορά τα χρήματα. Όταν της προτείνουμε να αγοράσουμε κάτι (π.χ παιχνίδι, βιβλίο, ρούχα) η πρώτη αντίδραση είναι πόσο κάνει, η επόμενη αν θεωρείται ακριβό η φτηνό. Ανεξάρτητα από τι θα της απαντήσουμε είναι επιφυλακτική στο να πει ότι το θέλει.\nΑναγκάζομαι να στερώ πράγματα από τα ίδια μου τα παιδιά και να γνωρίζουν την κατάσταση όπως έχει. Τα ίδια κυριολεκτικά σκάνε με την μόνιμη απειλή για καταστροφή, νιώθουν αβεβαιότητα για το σπίτι τους, βλέπουν τους γονείς τους να τρελαίνονται, να μαλώνουν. Μια δραματική κατάσταση!\nΒΡΙΖΟΥΝ ΤΟΥΣ ΠΟΛΙΤΙΚΟΥΣ!!!!\nΕΙΝΑΙ 14 ΕΤΩΝ ΚΑΙ ΜΕ ΟΛΑ ΑΥΤΑ ΠΟΥ ΓΙΝΟΝΤΑΙ ΕΙΠΕ ΤΑ ΕΞΗΣ\nΠΡΕΠΕΙ ΝΑ ΣΤΑΜΑΤΗΣΩ ΝΑ ΕΧΩ ΟΝΕΙΡΑ , ΓΙΑΤΙ ΔΕΝ ΥΠΑΡΧΟΥΝ, ΠΑΡΑ ΜΟΝΟ ΕΦΙΑΛΤΕΣ ΚΑΙ ΑΠΟΓΝΩΣΗ,ΕΙΜΑΣΤΕ ΚΑΤΟΙΚΟΙ ΜΙΑΣ ΧΩΡΑΣ ΠΟΥ ΜΑΣ ΚΥΒΕΡΝΟΥΝ ΣΑΤΑΝΑΔΕΣ ΚΑΙ ΔΑΙΜΟΝΙΑ ΠΟΥ ΤΟ ΜΟΝΟ ΠΟΥ ΘΕΛΟΥΝ ΕΙΝΑΙ ΝΑ ΣΤΑΜΑΤΗΣΟΥΜΕ ΝΑ ΟΝΕΙΡΕΥΟΜΑΣΤΕ, ΝΑ ΕΛΠΙΖΟΥΜΕ, ΚΑΙ ΑΚΟΜΗ ΝΑ ΣΤΑΜΑΤΗΣΟΥΜΕ ΝΑ ΑΝΑΠΝΕΟΥΜΕ ΓΙΑΤΙ ΚΑΙ ΑΥΤΟ ΘΑ ΜΑΣ ΖΗΤΗΣΟΥΝ ΝΑ ΤΟ ΠΛΗΡΩΣΟΥΜΕ ΜΕ ΑΙΜΑ.\nΖΩ ΣΤΗΝ ΟΜΟΡΦΟΤΕΡΗ ΧΩΡΑ , ΚΑΙ ΕΙΜΑΙ ΠΑΡΑ ΠΟΛΥ ΤΥΧΕΡΟΣ ΓΙ'ΑΥΤΟ ΔΙΟΤΙ ΕΙΜΑΙ ΕΛΛΗΝΑΣ ΚΑΙ ΑΥΤΟ ΚΑΝΕΝΑΣ ΚΑΙ ΠΟΤΕ ΔΕΝ ΘΑ ΜΠΟΡΕΣΕΙ ΝΑ ΜΟΥ ΤΟ ΑΦΑΙΡΕΣΗ.\nΕίναι 20 (φοιτήτρια εκτός πόλης) και 15 χρόνων (μαθητής) συζητάμε αρκετά. είναι ενημερωμένα όχι φοβισμένα. αλλαξε η ζωή όλων μας.\nειναι ενηλικα και εχουν επωμιστει ολα τα οικονομικα βαρη λογω δικης μου ανεργειας\nΕΙΝΑΙ ΦΟΡΕΣ ΠΟΥ Ο ΜΙΚΡΟΣ ΞΕΧΝΑΕΙ ΟΤΙ ΜΑΣ ΣΥΜΒΑΙΝΕΙ ΑΥΤΟ ΤΟ ΚΑΚΟ. ΑΛΛΑ ΜΟΛΙΣ ΤΟΥ ΤΟ ΞΑΝΑΘΥΜΙΖΩ, ΜΕ ΠΑΙΡΝΕΙ ΑΓΚΑΛΙΑ ΚΑΙ ΤΟ ΞΑΝΑΣΥΖΗΤΑΜΕ. ΕΙΝΑΙ ΜΟΛΙΣ ΟΧΤΩ ΧΡΟΝΩΝ!!\nΕΠΙΚΡΑΤΕΙ ΜΕΛΑΓΧΟΛΙΑ --ΕΙΝΑΙ ΑΝΕΡΓΑ- ΔΕΝ ΚΑΝΟΥΝ ΟΝΕΙΡΑ -ΠΡΟΣΠΑΘΩ ΝΑ ΔΩΣΩ ΕΝΑ ΔΕΙΓΜΑ ΑΙΣΙΟΔΟΞΙΑΣ !!!!!- ΔΕΝ ΘΕΛΩ ΝΑ ΦΥΓΟΥΝ ΣΤΟ ΕΞΩΤΕΡΙΚΟ!!!\nΕΥΤΥΧΩΣ ΔΕΝ ΕΧΟΥΜΕ ΠΑΙΔΙΑ!!\nΗ ΣΤΕΡΗΣΗ ΜΕ ΑΝΑΓΚΑΖΕΙ ΝΑ ΜΗΝ ΜΠΟΡΩ ΟΥΤΕ ΝΑ ΠΛΗΡΩΣΩ ΤΑ ΚΟΙΝΟΧΡΗΣΤΑ! ΠΡΩΤΑ ΚΟΙΤΑΩ ΝΑ ΕΙΝΑΙ ΚΑΛΑ ΤΑ ΠΑΙΔΙΑ ΚΑΙ Η ΣΥΖΥΓΟΣ ΜΟΥ. ΕΠΕΙΤΑ ΚΟΙΤΑΩ ΝΑ ΠΛΗΡΩΣΩ ΔΑΝΕΙΑ ΚΑΙ ΛΟΓΑΡΙΑΣΜΟΥΣ. ΟΜΩΣ\nΔ Ε Ν Π Λ Η Ρ Ω Ν Ω Α Δ Ι Κ Ι Ε Σ (ΧΑΡΑΤΣΙΑ, ΤΕΛΟΣ ΑΠΟΧΕΤΕΥΣΗΣ ΤΗ ΣΤΙΓΜΗ ΠΟΥ ΔΕΝ ΕΙΜΑΣΤΕ ΣΥΝΔΕΜΕΝΟΙ).\nΛόγω της γενικότερης έντασης στο σπίτι το παιδί παρουσιάζει αδιαφορία για τις υποχρεώσεις του. Έχει συχνές εκρήξεις και τάσεις φυγής. Είναι βέβαια στην εφηβεία, αλλά γνωρίζοντας την ψυχοσύνθεσή του μπορώ να πω ότι η οικονομική κατάσταση του στέρησε την παιδική αθωώτητα πολύ νωρίτερα. Η νέα γενιά σίγουρα είναι αυτή που θα πληρώσει για τις "αμαρτίες" όλων των προηγούμενων.\nΜονίμως σκέφτονται να ζητήσουν και υπάρχει η κατανόηση ακόμα και στο φαγητό, το μοιράζονται.ΦΡΟΝΤΙΖΟΥΝ ΝΑ ΔΙΑΣΚΕΔΑΖΟΥΝ ΜΟΝΟ ΣΤΟ ΣΧΟΛΕΙΟ, δεν υπάρχει και αλλη λυση.\nΝοιωθουν ανασφαλεια και αβεβαιότητα για το μελλον τους και κλεινονται στον εαυτο τους .Μελλον χωρις ελπιδα.\nΟ άντρας μου είναι μακροχρόνια άνεργος κι αυτό είναι κάτι που δεν μπορούμε να κρύψουμε από τα παιδιά και λόγω της συνεχούς παραμονής του στο σπίτι και λόγω των οικονομικών δυσκολιών που αντιμετωπίζουμε. Έτσι, όταν ο 12 χρόνος γιος μου έγραψε τον Οκτώβριο, στο σπίτι, μια έκθεση για το φθινόπωρο, ανέφερε την οικονομική κρίση και πώς έχει επηρρεαστεί η καθημερινότητά του, ειδικά με την έναρξη της σχολικής χρονιάς όπου υπήρχαν περισσότερες οικονομικές απαιτήσεις για δίδακτρα, γραφική ύλη κ.λ.π.\nΡωτανε συνεχεια αν βγηκαμε απο την κριση για να αγορασουν τα πραγματα που θελουν!\nΣΤΗΝ ΠΡΑΓΜΑΤΙΚΟΤΗΤΑ ΒΙΩΝΟΥΝ ΤΗΝ ΚΡΙΣΗ ΚΑΙ ΕΙΝΑΙ ΣΤΑ ΠΡΟΘΥΡΑ ΕΓΚΑΤΑΛΕΙΨΗΣ ΑΚΟΜΗ ΚΑΙ ΤΩΝ ΣΠΟΥΔΩΝ ΤΟΥΣ ΕΜΠΡΟΣ ΣΤΑ ΑΔΙΕΞΟΔΑ ΠΟΥ ΑΝΤΙΜΕΤΩΠΙΖΟΥΝ\nΤα παιδιά μας είναι πολύ μικρά (8 μηνών και 3 ετών), οπότε η συμπεριφορά τους δεν έχει αλλάξει. Βέβαια στο μεγάλο μιλάμε για την κατάσταση. Έχει καταλάβει ότι ο μπαμπάς και η μαμά δεν έχουν δουλειά, γι' αυτό είναι συνέχεια στο σπίτι. Του λέμε ότι δεν μπορούμε να αγοράζουμε συχνά παιχνίδια, ότι πρέπει να κάνουμε οικονομία...\nΤους επηρεάζει πολύ η σκέψη ότι μπορεί να κάνουν κατάσχεση στο σπίτι τους οι τράπεζες.\nΥΠΕΡΧΡΕΩΣΗ ΚΑΙ ΚΟΙΝΩΝΙΚΟΣ ΠΕΡΙΓΥΡΟΣ\nΓια την κατάσταση δεν γνωρίζει κανείς πέραν της οικογένειας. 33%\nΟι στενοί φίλοι μου ξέρουν τα πάντα ώστε αν χρειαστεί να βοηθήσουν. 41%\nΣυζητάμε με τους γείτονες και τους γνωστούς το θέμα. 26%\nΔΑΝΕΙΣΜΟΣ ΚΑΙ ΦΙΛΙΚΕΣ ΣΧΕΣΕΙΣ : ΕΧΕΤΕ ΔΑΝΕΙΣΕΙ ΦΙΛΟΥΣ ΣΑΣ?\nΝαι, δεν τα πήρα και με αποφεύγουν. 9%\nΝαι, και δεν τα πήρα , αδυνατούν. 16%\nΝαι, και μου τα επέστρεψαν. 13%\nΟχι, δεν έχω. 62%\nΠΟΛΛΟΙ ΣΚΕΦΤΟΝΤΑΙ ΑΠΑΙΣΙΟΔΟΞΑ ΑΚΟΜΑ ΚΑΙ ΓΙΑ ΤΗΝ ΣΥΝΕΧΙΣΗ ΤΗΣ ΙΔΙΑΣ ΤΟΥΣ ΤΗΣ ΖΩΗΣ : ΕΧΕΤΕ ΑΚΟΥΣΕΙ ΤΕΤΟΙΕΣ ΚΟΥΒΕΝΤΕΣ ΚΑΙ ΑΠΟ ΠΟΙΟΥΣ ?\nΟχι, δεν έχω ακούσει. 31%\nΝαι, στον περίγυρό μου. 53%\nΝαι, το έχω σκεφτεί για μένα. 17%\nΧΑΡΑΚΤΗΡΙΣΤΙΚΑ ΣΧΟΛΙΑ (η ορθογραφία παρατίθεται αυτούσια):\nΔεν χρειάζεται να ακούσω κάτι από κανέναν. Εγώ η ίδια πολλές φορές το σκέφτομαι ειδικά το τελευταίο καιρό. Ισως να είναι ακραίο αλλά όταν βρίσκεσαι σε τόσο δύσκολη θέση και δε μπορείς να κάνεις τίποτα στη ζωή σου και δε γνωρίζει κανένας από την οικογένεια σου τι σου συμβαίνει, υποθέτεις ότι ίσως αν λέιψεις θα είναι καλύτερα για όλους. Αλλά μέχρι τώρα είναι μόνο μια φευγαλέα σκέψη σε στιγμές απόγνωσης.\nΕχουμε ακούσει,αλλα δεν νομιζουμε οτι ειναι σοβαρα.καποια στιγμη ολοι το λεμε.ΔΕΝ ΘΑ ΠΕΘΑΝΟΥΜΕ ΕΜΕΙΣ.ΑΥΤΟΙ ΝΑ ΠΕΘΑΝΟΥΝ ΠΟΥ ΜΑΣ ΕΦΕΡΑΝ ΣΕ ΑΥΤΗ ΤΗΝ ΚΑΤΑΣΤΑΣΗ.\nΗ κόρη μου- όλο και πιο συχνά βρίσκει παρηγοριά στο αλκοόλ και κάπνισμα.\nΗδη, στον κοινωνικο μου περιγυρο, εχω βιωσει μια αυτοκτονια ενος φιλου επειδη ηταν υπερχρεωμενος...!\nΜα είναι καθημερινό θέμα αναφοράς εντός της οικογένειας,των εργασιακών χώρων , στις παρέες...\nΝαι ακουω αρκετα συχνα ειδικα απο νεους οτι ειναι σε καταθλιψη....\nΝΑΙ ΑΠΟ ΠΟΛΛΟΥΣ ΑΝΘΡΩΠΟΥΣ ΠΟΥ ΕΙΝΑΙ ΥΠΕΡΧΡΕΩΜΕΝΟΙ ΚΑΙ ΔΕΝ ΞΕΡΟΥΝ ΠΟΥ ΘΑ ΚΑΤΑΛΗΞΕΙ ΑΥΤΗ Η ΚΑΤΑΣΤΑΣΗ.\nΝΑΙ ΑΠΟ ΤΟ ΣΥΖΥΓΟ ΜΟΥ\nΝαι εχω ακουσει απο καποιους φιλους αρκετα κοντινους που εχασαν τα παντα...\nΝΑΙ. ΕΛΕΥΘΕΡΟΥΣ ΕΠΑΓΓΕΛΜΑΤΙΕΣ\nΟι άνθρωποι φροντίζουν να συζητούν λεπτομερώς τα προβλήματά τους μόνο με τους πολύ κοντινούς. Πολλοί είναι αυτοί που έχουν σταματήσει να χαμογελούν, αλλά εγώ δεν έτυχε να γίνω αποδέκτης τόσο αρνητικών συναισθημάτων ώστε να πιστεύω ότι η απαισιοδοξία θα τους οδηγήσει στην αυτοχειρία.\nΌλοι μας το ίδιο σκεφτόμαστε. Ζούμε καταστάσεις που δεν μπορούσαμε να φανταστούμε ότι θα συμβούν. Και μέσα στον καθημερινό εφιάλτη έχουμε και τις εισπρακτικές εταιρείες.\nΠΑΡΑ ΠΟΛΛΕΣ ΦΟΡΕΣ ΤΟΥΛΑΧΙΣΤΟΝ ΓΙΑ ΤΟΝ ΕΑΥΤΟΝ ΜΟΥ ΤΟ ΣΚΕΦΤΟΜΑΙ ΠΟΛΛΗ ΣΥΧΝΑ !!!!!! ΜΕ ΚΡΑΤΟΥΝ ΤΑ ΠΑΙΔΙΑ ΜΟΥ\nΦυσικά, κι εγώ ο ίδιος νιώθω πως αν έφευγα θα γλίτωνα από όλα αυτά. Είναι μια δειλή σκέψη, δείχνει ότι παραιτείται κάποιος, ότι δεν θέλει να συνεχίσει και να υπεκφύγει. Όμως, θα είμαι εδώ όσο αντέξω για την οικογένεια μου κυριως.\nΗΛΙΚΙΩΜΕΝΟΙ : ΣΤΑΣΗ ΚΑΙ ΣΥΜΜΕΤΟΧΗ ΣΤΗΝ ΥΠΕΡΧΡΕΩΣΗ\nΔεν ξέρουν τίποτα οι γονείς, ας μην στεναχωριούνται στην ηλικία τους. 20%\nΈχω ακούσει σκέψεις ηλικιωμένων πως « τελείωσε πιά η ζωή για εμάς ». 34%\nΟι συνταξιούχοι της οικογένειας είναι ενήμεροι. 46%\nΟΡΑΜΑ : ΕΧΕΤΕ ΦΑΝΤΑΣΤΕΙ ΤΟΝ ΕΑΥΤΟ ΣΑΣ 20 ΧΡΟΝΙΑ ΜΕΤΑ?\nΝαι, θα είναι όλα καλά. 10%\nΝαι, θα είναι πολύ δύσκολα. 32%\nΌχι, αδυνατώ. 58%\nΣΥΜΜΕΤΟΧΗ ΣΤΗΝ ΚΟΙΝΗ ΠΡΟΣΠΑΘΕΙΑ\nΟ καθένας μόνος του πρέπει να βρεί τρόπους να βολέψει τα του οίκου του. 11%\nΣυμμετέχω σε διαμαρτυρίες και πορείες – εκδηλώσεις ήδη. 30%\nΧρειάζομαι σίγουρα βοήθεια, θα πάω σε κάποιο φορέα. 59%\nΑναζητώ τρόπους ανταλλακτικού εμπορίου, δυστυχώς στην πόλη μου δεν έγινε κάποια κίνηση\nπροσπαθώ να ενημερωθώ, το συζητάω με φίλους και γνωστούς, αν είχα βοήθεια θα το ξεκινούσα, δεν έχει τελειώσει για μένα αυτό το ζήτημα - τώρα αρχίζει\nΑς μας πάρουν το ένα και μοναδικό μας σπίτι, δεν μπορούμε να πληρώσουμε τίποτα πλέον. Το δίλημμα είναι "τράπεζες ή φόροι", και σε λίγο δε θα υπάρχει ούτε αυτό.\nΔεν έχει νόημα ούτε η ρύθμιση με το νόμο Κατσέλη πλέον, αφού τη μια εβδομάδα θα χαρούμε για το κούρεμα και την επόμενη μια νέα μείωση θα φέρει το εισόδημά μας χαμηλότερα από τη δόση του Ειρηνοδικείου.\nΔεν πιστεύω πλέον ότι οι διαμαρτυρίες-πορείες-απεργίες βοηθούν σε κάτι, αφού τα μέτρα λαμβάνονται ό,τι και να κάνουμε. Άλλωστε έχω συμμετάσχει σε απεργίες με μόνο αποτέλεσμα τη μείωση του μισθού μου. Ούτε πιστεύω ότι κάποιος φορέας θα μας βοηθούσε, εφόσον εγώ τουλάχιστον εργάζομαι και μένω με την οικογένειά μου σε ιδιόκτητο σπίτι, ενώ άλλοι συνάνθρωποί μας υποφέρουν πραγματικά.\nΕίμαι μέλος της ΕΚΠΟΙΖΩ και έχω ξεκινήσεις τις διαδικασίες για τον Ν>3869\nΕΙΜΑΙ ΜΕΛΟΣ ΤΗΣ ΕΚΠΟΙΖΩ ΓΙΑ ΤΟ ΝΟΜΟ 3869/2010. ΜΟΛΙΣ ΓΙΝΕΙ ΤΟ ΔΙΚΑΣΤΗΡΙΟ ΚΑΙ ΒΓΑΛΕΙ ΟΠΟΙΑ ΑΠΟΦΑΣΗ, ΘΑ ΦΥΓΟΥΜΕ ΑΠΟ ΤΗΝ ΕΛΛΑΔΑ ΟΡΙΣΤΙΚΑ. ΑΠΛΑ ΔΕΝ ΘΕΛΩ ΝΑ ΑΦΗΣΩ ΠΙΣΩ ΜΟΥ ΕΚΚΡΕΜΜΟΤΗΤΕΣ ΟΙΚΟΝΟΜΙΚΕΣ ΜΕ ΤΡΑΠΕΖΕΣ.\nΕΧΩ ΕΡΘΕΙ ΣΤΗΝ ΕΚΠΟΙΖΩ ΒΟΗΘΗΣΑΝΕ ΑΛΛΑ ΟΧΙ ΑΡΚΕΤΑ .\nΕχω ήδη απευθυνθεί στη ΕΚΠΟΙΖΩ. Είστε πολύ υποστηρικτικοί αλλά και πάλι φοβάμαι.\nΗ συμμετοχή μου σε κοινές δράσεις δεν θα έλεγα ότι είναι ιδιαίτερα δυναμική. Η αδράνεια με έχει καταλάβει σε όλους τους τομείς της ζωής μου. Από τη φροντίδα του σπιτιού μέχρι τις υποχρεώσεις της εργασίας. Βέβαια, η ιδιότητά μου ως δημοτικός σύμβουλος με "αναγκάζει" να παίρνω θέση και προσπαθώ να γίνομαι ένας καλός ακροατής στους ανθρώπους που έχουν διάθεση να μοιραστούν μαζί μου τα προβλήματά τους.\nΟποιος εχει δυνατοτητα πρεπει να βοηθαει\nΟΠΟΥ ΚΡΙΝΩ ΒΟΗΘΑΩ ΑΠΟ ΜΟΝΗ ΜΟΥ! ΣΕ ΛΙΓΟ ΚΑΙΡΟ ΕΠΕΙΔΗ ΘΑ ΑΔΥΝΑΤΩ ΝΑ ΠΛΗΡΩΝΩ ΤΟ ΣΤΕΓΑΣΤΙΚΟ ΜΟΥ ΔΑΝΕΙΟ ΘΑ ΧΡΕΙΑΣΤΩ ΚΑΙ ΕΓΩ ΒΟΗΘΕΙΑ ΑΠΟ ΕΣΑΣ ΓΙΑ ΝΑ ΡΥΘΜΙΣΩ ΤΟ ΧΡΕΟΣ ΜΟΥ. Η ΑΛΦΑ ΜΠΑΝΚ ΕΙΝΑΙ ΑΝΑΛΓΗΤΗ ΣΕ ΕΝΑ ΔΑΝΕΙΟ ΕΝΗΜΕΡΟ ΩΣ ΤΩΡΑ.ΟΤΙ ΠΡΟΤΕΙΝΕΙ ΕΙΝΑΙ ΑΠΑΡΑΔΕΚΤΟ ΚΑΙ ΦΥΣΙΚΑ ΠΡΟΣ ΤΟ ΥΠΕΚΕΡΔΟΣ ΤΗΣ.ΟΤΙ ΠΡΟΤΕΙΝΕΙ ΩΣ ΔΙΕΥΚΟΛΥΝΣΗ ΕΧΕΙ ΤΟΥΛΑΧΙΣΤΟΝ 10 ΧΡΟΝΙΑ ΕΠΕΚΤΑΣΗ ΔΑΝΕΙΑΚΗΣ ΣΥΜΒΑΣΗΣ Η΄ΥΨΗΛΟΤΕΡΗ ΔΟΣΗ ΑΠΟ ΟΤΙ ΔΙΝΩ ΗΔΗ ΜΕΤΑ ΑΠΟ ΕΝΑ ΧΡΟΝΟ.\nΠιστεύω στην κοινή προσπάθεια αλλά πιστεύω ότι ακόμα οι περισσότεροι δεν έχουν καταλάβει τι ακριβώς γίνεται.όταν μεταφερθεί η κατάσταση αυτή στους περισσότερους τότε ίσως αναλάβουμε πρωτοβουλίες μαζικές με στόχο πάντα τον ανθρωπισμό.\nΠΡΟΣΠΑΘΩ ΜΕ ΟΤΙ ΠΕΡΙΣΣΕΥΕΙ ΝΑ ΒΟΗΘΩ ΑΤΟΜΑ ΤΑ ΟΠΟΙΑ ΓΝΩΡΙΖΩ ΚΑΙ ΔΕΝ ΕΧΟΥΝ\nΣυμβουλεύω όπου μου δίνεται ευκαιρία εναντίον χρήσης πιστωτικών καρτών και γενικά οποιασδήποτε σχέσης με πιστωτικά ιδρύματα καθώς και για τις ύπουλες μεθόδους των τραπεζών χρησιμοποιώντας ως παράδειγμα προς αποφυγή τον εαυτό μου.\nΧρειαζομαι βοηθεια αλλα δεν εχω αρκετα χρηματα για δικηγόρους εχω χασει την περιουσια μου απο τραπεζα και τωρα αδυνατω να πληρωσω το δανειο του γιου μου και πρεπει οπως δηποτε να ενταχθω στο νομο για τα υπερχρεωμενα αλλα ψυχολογικα ειμαι ρακος δεν ξερω απο που να αρχισω.\nΠιστεύω στην κοινή προσπάθεια αλλά πιστεύω ότι ακόμα οι περισσότεροι δεν έχουν καταλάβει τι ακριβώς γίνεται. Οταν μεταφερθεί η κατάσταση αυτή στους περισσότερους τότε ίσως αναλάβουμε πρωτοβουλίες μαζικές με στόχο πάντα τον ανθρωπισμό.\nΑΝ ΕΛΘΟΥΝ ΝΑ ΚΟΨΟΥΝ ΤΟ ΡΕΥΜΑ ΣΕ ΚΑΠΟΙΟΝ ΣΤΗΝ ΓΕΙΤΟΝΙΑ :\nΘα βγώ με τους γείτονες να τους εμποδίσω. 66%\nΘα το σκεφτώ αν θα κάνω κάτι, δεν ξέρω. 33%\nΟχι, δεν θα αντιδράσω, είναι νόμιμο. 1%\nΣΤΑΣΗ ΚΑΙ ΣΥΜΠΕΡΙΦΟΡΑ ΤΩΝ ΤΡΑΠΕΖΩΝ\nΚανείς δεν μπορεί να τα βάλει με τις τράπεζες. 25%\nΟι τράπεζες δεν θα δώσουν λύση στα αιτήματά μου παρά μόνο δικαστικά. 70%\nΟι τράπεζες ενδιαφέρθηκαν με σωστές λύσεις για την υπερχρέωσή μου. 5%


Καλή - Vivliotherapia\nΣτις 7 Φεβρουαρίου 2022\nΕπιστρέφω με έναν αγαπημένο μου πλέον δημιουργό, τον μοναδικό Κανισάλες και το τελευταίο του βιβλίο που κυκλοφορεί από τις εκδόσεις Διάπλαση.\nΤον έχω ξεχωρίσει γιατί έχει βάλει στόχο να πατάξει τη διαφορετικότητα, να απενοχοποιήσει βαρύγδουπες λέξεις με τις οποίες χαρακτηρίζουμε συχνά ανθρώπους και πιθανόν να έχουν πάρει τεράστιες διαστάσεις στις παιδικές ψυχές και γενικά να βάλει τα πράγματα σε μία πιο σωστή θέση και διάσταση μέσα στο μυαλουδάκι ενός παιδιού.\nΤο καλό κορίτσι αποφασίζει να κάνει μια καλή γιορτή και προσκαλεί με μία αφίσα όλα τα καλά πλάσματα του δάσους. Η μάγισσα, ο σκίουρος, ο λαγός, ο ποντικός, ο λύκος αλλά και το τέρας βλέπουν την ανοιχτή πρόσκληση και ετοιμάζονται να πάνε στη γιορτή.\nΠρώτη καταφθάνει η μάγισσα που ετοίμασε και δώρο στο καλό κορίτσι, ουρίτσες ποντικών με επικάλυψη καραμέλα! Η υποδοχή που της επιφυλάσσει όμως η οικοδέσποινα, μόνο καλή δεν είναι! Τη διώχνει προσβάλλοντας την άσχημα γι αυτό που …είναι!\nΚάπως έτσι, όχι καλά, φέρθηκε και στα υπόλοιπα πλάσματα του δάσους που θέλησαν να τιμήσουν τη γιορτή της. Δεν τα θεωρούσε καλά για το σπίτι της, είτε γιατί δεν συμφωνούσε με τις σκέψεις τους, είτε γιατί δεν της άρεσε η εμφάνιση τους, είτε γιατί δεν συμφωνούσε με τις επιλογές τους. Όπως για παράδειγμα με το λύκο, που τον έδιωξε γιατί του αρέσει να ντύνεται σαν ηλικιωμένη κυρία.\nΑποφασίζουν λοιπόν, με αρχηγό τη μάγισσα να της δώσουν ένα καλό μάθημα, να μην ανεχτούν άλλο την κακή συμπεριφορά της και να μην αφήσουν αυτό το ωραίο δείπνο να πάει χαμένο!\nΤι λέτε να έγινε;\nΟ συγγραφέας καταφέρνει με διαλόγους τύπου κόμικ, που λατρεύουν τα παιδιά, να συμπυκνώσει την ουσία των πραγμάτων και να περάσει μηνύματα με σπουδαίο περιεχόμενο και με πολύ απλά λόγια. Αυτό για μένα είναι ένα μοναδικό ταλέντο.\nΟι εικόνες του είναι πανέμορφες και μου αρέσει πολύ ότι στην ιστορία του αυτή συμπεριλαμβάνει ήρωες άλλων του βιβλίων και κάπως έτσι είναι σαν να βλέπουμε την εξέλιξη τους.\nΈνα βιβλίο που έβαλε τα παιδιά μου σε σκέψεις! Μας έδωσε αφορμή για συζητήσεις, διαφωνίες και τελικά εξηγήσεις. Υπάρχει μεγαλύτερη επιτυχία για ένα παιδικό βιβλίο από αυτό;\nΌλα τα βιβλία του Κανισάλες είναι εξαιρετικά και κυκλοφορούν από τις εκδόσεις Διάπλαση. Αξίζουν αδιαμφισβήτητα μια θέση στη βιβλιοθήκη σας. Αναζητήστε τα!\nβιβλία για παιδιάΔιαφορετικότηταΕκδόσεις ΔιάπλασηΚανισάλες\nΤο σπίτι στα βράχια


Στα δικαστήρια ο γνωστός Νίκος Παπαδάκης για ένα ακίνητο στη Χάλκη - Δημοκρατική της Ρόδου\nΣτα δικαστήρια ο γνωστός Νίκος Παπαδάκης για ένα ακίνητο στη Χάλκη\nΕνώπιον του Μονομελούς Πρωτοδικείου Ρόδου συζητήθηκε πριν από λίγο αγωγή μιας οικοκυράς, κατοίκου Χαϊδαρίου Αττικής κατά του γνωστού ηθοποιού και μοντέλου Νίκου Παπαδάκη και κατά μιας νοσηλεύτριας, κατοίκου Φλόριντας ΗΠΑ.\nΗ οικοκυρά διατείνεται ότι από κληρονομιά έχει περιέλθει στην ιδιοκτησία της ένα ακίνητο στη Χάλκη, το οποίο κατείχε και νεμόταν από το έτος 1984 ο παππούς της.\nΤο 2003, σύμφωνα με τους ισχυρισμούς της, η εναγόμενη της γνωστοποίησε ότι το ακίνητο αυτό ήταν δικό της, με αποτέλεσμα να ανακύψει μεταξύ τους ένδικη διαφορά.\nΗ νοσηλεύτρια πούλησε το ακίνητο στον ηθοποιό, με αποτέλεσμα πλέον να είναι εναγόμενος, από την οικοκυρά που ισχυρίζεται ότι είναι δικό της.\nΟ κ. Παπαδάκης ήταν σήμερα παρών στη δίκη και δήλωσε ότι είναι καλόπιστος αγοραστής, η πλευρά, όμως, της οικοκυράς αντέτεινε ότι η καλοπιστία ισχύει μόνο στο Κτηματολόγιο και όχι σε ακίνητα της Χάλκης, που υπάρει υποθηκοφυλακείο.\nΠερισσότερα για την υπόθεση στην αυριανή έντυπη έκδοση της «δημοκρατικής»\nNεκρός εμφανίστηκε ως... εναγόμενος σε αγωγή και συνομολόγησε αυτήν με πληρεξούσιο που χορήγησε από τον τάφο!! Eνώπιον του Μονομελούς Πρωτοδικείου Ρόδου με αγωγή αποζημίωσης από αδικοπραξία εις βάρος…


12 Φεβρουαρίου 2020 – Candia Doc\nCandia Doc > 2020 > Φεβρουάριος > 12\n12 Φεβρουαρίου 2020 12 Φεβρουαρίου 2020 ΜΑΝΟΣ CANDIA\nΣε ένα πρωτοφανές εθνικιστικό ντελίριο με σαφείς αναφορές κατά των συμφερόντων της Ελλάδας επιδόθηκε ο Δήμαρχος Ιάσμου Οντέρ Μουμίν μιλώντας στη γενική συνέλευση του αλυτρωτικού «Συλλόγου Αλληλεγγύης Τούρκων Δυτικής Θράκης» (ΒΤΤDD) στην Προύσα. Έντονες αντιδράσεις έχει προκαλέσει στην Θράκη, η ομιλία του δημάρχου Ιάσμου Ροδόπης, Μουμίν Οντέρ, στη γενική συνέλευση του παραρτήματος Προύσας του αλυτρωτικού αποκαλούμενου “Συλλόγου Αλληλεγγύης Τούρκων Δυτικής…\nΕΛΛΑΔΑΔΗΜΑΡΧΟΣ ΡΟΔΟΠΗΣ, ΜΕΙΟΝΟΤΗΤΑLeave a comment\n12 Φεβρουαρίου 2020 12 Φεβρουαρίου 2020 NiKoS\nΤο πολυμελές πρωτοδικείο της Πάτρας έκρινε ότι είναι αντισυνταγματική η επιβολή δικαστικού ενσήμου στις αναγνωριστικές αγωγές που είχε επιβάλλει με νόμο η ΝΔ – Ερώτηση για το θέμα είχαν καταθέσει και οι έξι ευρωβουλευτές του ΣΥΡΙΖΑ-Προοδευτική Συμμαχία τον Δεκέμβριο του 2019 – Υπογράμμιζαν ότι η υποχρεωτική καταβολή τέλους στις αναγνωριστικές αγωγές πλήττει τους οικονομικά αδύναμους υπονομεύοντας ευθέως την πρόσβαση τους…\nΈ. Αχτσιόγλου: Ομολογία εξαπάτησης των νέων οικογενειών από τον κ. Βρούτση\n«Η απόφαση του κ. Βρούτση που μειώνει το εισόδημα των οικογενειών που αποκτούν παιδιά θα συνέχιζε να ισχύει αν δεν την αποκαλύπταμε». Η δήλωση : Ο κ. Βρούτσης πρώτα κατήργησε κρυφά και σαν τον κλέφτη -όπως συνηθίζει- τις μειωμένες εισφορές που δικαιούνταν οι εργαζόμενες μητέρες για ένα δωδεκάμηνο μετά τον τοκετό. Όταν αποκαλύψαμε την απαράδεκτη αυτή ενέργεια, η οποία έγινε…\n12/2/2020 Οι τυχεροί αριθμοί της σημερινής κλήρωσης του ΛΟΤΤΟ:\nΡαγδαίες εξελίξεις στη Συρία. Σήμερα σημειώθηκε χερσαία σύγκρουση μεταξύ αμερικανικών δυνάμεων και πολιτοφυλάκων, πιστών στο καθεστώς Άσαντ, κοντά στο Καμισλί, στη βορειοανατολική Συρία, σύμφωνα με το Συριακό Παρατηρητήριο Ανθρωπίνων Δικαιωμάτων και ανταποκριτή του Γαλλικού Πρακτορείου Ειδήσεων. Είχε προηγηθεί η διέλευση μιας αμερικανικής στρατιωτικής αυτοκινητοπομπής από το χωριό Χερμπάτ Άμο. Ένας πολιτοφύλακας σκοτώθηκε από τις συγκρούσεις, που τερματίστηκαν έπειτα από αμερικανική…\nΚόβει την πίτα της η Πρωτοβουλία Πολιτών – Πρώτα ο Άνθρωπος\nΤην πρωτοχρονιάτικη πίτα της κόβει η δημοτική κίνηση Πρωτοβουλία Πολιτών – Πρώτα ο Άνθρωπος, μια αφορμή για συνεύρεση με καλό φαγητό, ποτό και εξαιρετική μουσική, στον όμορφο χώρο του Ταμάμ (Ζαμπελίου 49), την Κυριακή 16 Φεβρουαρίου, στις 7.30μμ.\nΠΟΛΙΤΙΣΜΟΣκοπή πίτας, πρωτοβουλία πολιτών πρωτα ο ανθρωποςLeave a comment\nΣε οικογενειακή τραγωδία εξελίσσεται η υπόθεση του νεκρού βρέφους που εντοπίστηκε το πρωί της Τετάρτης σε παραλία της Πάτρας. Δείτε: Ελλάδα: Σοκαριστικό εύρημα σε παραλία – Βρέθηκε νεκρό βρέφος (Φωτο) Το πρωί της Πέμπτης, αναμένεται να διενεργηθεί, σύμφωνα με πληροφορίες, η ιατροδικαστική εξέταση στην σορό του βρέφους που βρέθηκε νεκρό το μεσημέρι της Τετάρτης, στην περιοχή της πλαζ, στην Αγυιά της Πάτρας.…\nΕΛΛΑΔΑΠΛΑΖLeave a comment\nΟ τρόπος εξέτασης των προστατευομένων μαρτύρων αναδεικνύεται σε ένα νέο πεδίο αντιπαράθεσης ανάμεσα στη ΝΔ και τον ΣΥΡΙΖΑ. Μετά τις τοποθετήσεις βουλευτών της ΝΔ, για τον τρόπο που θα πρέπει να προχωρήσει η εξέταση της «Αικατερίνης Κελέση» και «Μάξιμου Σαράφη, πηγές της ΚΟ του ΣΥΡΙΖΑ καταγγέλλουν προσπάθεια εκβιασμού και εκφοβισμού των προστατευομένων μαρτύρων και προειδοποιούν ότι «όσο και να θέλει…


Να γιατί οι νοσοκομειακοί γιατροί κάνουν 24ωρη πανελλαδική απεργία την Πέμπτη και συγκέντρωση στο υπ. Υγείας | Enallaktikos.gr\nΕικοσιτετράωρη πανελλαδική απεργία προγραμματίζει για την Πέμπτη 24 Σεπτεμβρίου η Ομοσπονδία Ενώσεων Νοσοκομειακών Γιατρών Ελλάδας (ΟΕΝΓΕ) με συγκέντρωση στις 12:00 στο υπουργείο Υγείας.\nαπεργία, γιατροί, νοσοκομεία


Μην με αναγκάζεις να σπαταλάω το δώρο της ζωής που μου δόθηκε!\nΜην με αναγκάζεις να σπαταλάω το δώρο της ζωής που μου δόθηκε! #μένουμεσπίτι\nΑυτές τις δέκα μέρες που είμαι στο σπίτι μαζί με την μικρή μου οικογένεια έχω γράψει πολλά κείμενα μέσα στο μυαλό μου για τις σκέψεις μου σχετικά με τον #COVID19 (κορωναϊός) και το #μένουμεσπίτι αλλά τελικά κανένα δεν βρήκε τον δρόμο προς το πληκτρολόγιο. Τι λόγια να βρω να πω όταν έχουν γραφτεί και γράφονται τόσα πολλά… πολλά από τα οποία με καλύπτουν πλήρως. Άνθρωποι πιο μορφωμένοι από μένα καταθέτουν την άποψή τους, άνθρωποι με περισσότερο χιούμορ από μένα μιλούν με ευφυΐα, ακόμα και με σαρκασμό για την υπόθεση και άνθρωποι με μεγαλύτερο ταλέντο από μένα στην γραφή αναλύουν με γλαφυρό και πολλές φορές ακόμα και συγκινητικό τρόπο τα όσα συμβαίνουν. Όμως τολμώ να πω ότι ήρθαν οι λέξεις και με έπνιξαν και ένα κουδουνάκι μου υπενθύμιζε συνέχεια της φράση “το δώρο της ζωής”. Έτσι, όσο κι αν ήθελα να μείνω σιωπηλή, αποφάσισα, σαν μια παρακαταθήκη για την κόρη μου, να γράψω ένα μόνο μικρό μέρος από όσα έχω στο μυαλό μου!\nΌταν πριν 10 μέρες σταμάτησε η λειτουργία των σχολείων και οι φήμες για καθολική καραντίνα ήταν απλά ακόμα… φήμες, τολμώ να πω ότι δεν ήξερα αν πρέπει να κλάψω ή να γελάσω. Δεν πίστευα ότι είχαμε φτάσει μέχρι εκεί. Η αισιοδοξία μου μού είχε κλείσει τα μάτια και δεν ήθελα να το δω να έρχεται όσο κι αν το έλεγαν οι γονείς μου και οι γύρω μου. Το δέχτηκα όμως, όχι σαν πρόβατο, αλλά ως αναγκαία λύση για την επίλυση αυτού του πρωτόγνωρου προβλήματος που χτύπησε παγκοσμίως σχεδόν όλη την ανθρωπότητα. Επί δύο βράδια είχα πόνους στο στήθος από το άγχος για το τι πρέπει να κάνω εγώ με τη δουλειά μου, όταν αυτή δεν είναι απλά μία πολυτέλεια αλλά ένα μέσο για την απόκτηση των προς το ζην. Και όσο κι αν μιλούσα με τους γύρω μου, τελικά ήταν μία απόφαση που έπρεπε να πάρω μόνη μου ως υπεύθυνος πολίτης και ως άνθρωπος με ενσυναίσθηση. Και την πήρα για το καλό της οικογένειά μου, των οικογενειών των μαθητών μου αλλά και των γύρω μου. Και φυσικά τώρα συνειδητοποιώ ότι δεν το μετάνιωσα καθόλου καθώς προέχει η δημόσια υγεία και η προστασία της ζωής όλων μας.\nΚαι άρχισε η “καραντίνα” και άρχισα να γελάω με τις αντιδράσεις του στυλ “τι θα κάνω το παιδί μου”. Το παιδί μου; Τι θα το κάνω; Τα παιδιά μου; Πώς θα τα ψυχαγωγήσω; Μα τι είναι αυτά που άκουγα! Και πάλι όμως με ψυχραιμία και μια δεύτερη σκέψη, δέχτηκα όλα αυτά τα σχόλια, γιατί ποια είμαι εγώ να κρίνω την δυναμική της κάθε οικογένειας. Ποια είμαι εγώ να κρίνω την πολύτεκνη μάνα, τους γονείς που εργάζονται σε φαρμακεία και σε σούπερ μάρκετ; Τους γονείς που αύριο δεν θα έχουν να πάρουν τα βασικά τρόφιμα χωρίς το μεροκάματο. Τις μονογονεϊκές οικογένειες. Τις οικογένειες που έχουν να αντιμετωπίσουν και προβλήματα υγείας συν όλα τα άλλα. Και όντως με χαρά είδα ότι σιγά σιγά όλοι αρχίσαμε να βρίσκουμε τη θέση μας και πάλι μέσα στην οικογένειά μας. Τη θέση που απλόχερα μας έχει χαρίσει η φύση αλλά εμείς την κλυδωνίζουμε με τα άγχη της καθημερινότητας.\nΗ ενασχόλησή μου με το blog μειώθηκε. Κλείνω για το μεγαλύτερο μέρος της ημέρας το wi-fi και μένω ελάχιστα πλέον στον υπολογιστή. Πήρα την απόφαση μαζί με την έναρξη της καραντίνας, να αφοσιωθώ στην οικογένειά μου και στην κόρη μου όχι γιατί “δέχτηκα” αυτή την φορά κάποια απόφαση και άποψη άλλων, αλλά γιατί ήταν η δική μου επιλογή. Κοίταξα ακόμη μία φορά το ποτήρι μισογεμάτο και είπα στον εαυτό μου, “Κάλη, αφού έτσι έχουν τα πράγματα, εσύ θα κάνεις το καλύτερο που μπορείς για την οικογένειά σου και τους γύρω σου”. Και ως γυναίκα που έχει έχω την τύχη να έχω έναν υπέροχο σύντροφο, βγάλαμε ένα ωραίο πρόγραμμα, φτιάχνω νόστιμα φαγητά, κάνουμε δουλειές που θέλαμε χρόνια να κάνουμε, διαβάζω τα βιβλία μου, βλέπουμε ταινίες αγκαλιά, παίζουμε πολύ και βρίσκουμε δημιουργικούς και ευφάνταστους τρόοπους να περνάμε την ημέρα μας (δείτε μερικές ιδέες εδώ και εδώ) κι έτσι ο περιορισμός γίνεται πιο εύκολος. Αυτή την φορά ήταν η ώρα να προστατέψω τη δική μου οικογένεια!\nΕυτυχώς ζούμε σε μια χώρα που ο ήλιος είναι σύμμαχός μας σε αυτό. Κι όσο κι αν ο Μάρτιος μας παίζει τα παιχνίδια του, ο ήλιος και η ζεστούλα των ημερών βοηθάει όσους έχουν ένα όμορφο μπαλκόνι και ένα έστω και μικρό κήπο για να ξεγελάσουν την βαρεμάρα τους. Βοηθάει έστω κι αυτούς που δεν έχουν την πολυτέλεια μιας διεξόδου σε εξωτερικό χώρο καθώς και μόνο ο ήλιος από μόνος του τονώνει τη διάθεσή μας και μας κάνει να σκεφτόμαστε θετικά για το μέλλον. Εμείς, από τους τυχερούς ζώντας σε μια αστική γειτονιά που όμως μοιάζει με χωριό είναι υπέροχο να μπορούμε να ατενίζουμε τη θέα από τη θαλπωρή του σπιτιού μας και το αναπάντεχο δώρο που μας δόθηκε… να μπορούμε να #μείνουμεσπίτι! (ξέρω ότι ακούγεται λίγο εγωιστικό αλλά αυτή μου την άποψη θα την αναλύσω σε επόμενη ανάρτηση!).\nΚαι κάπου εκεί στο βάθος όμως κάποια γκρίζα σύννεφα ήρθαν να μας σκιάσουν. Κάθε μέρα, βλέπεις μεγάλους και παιδιά να παίζουν στα πάρκα σαν να μην τρέχει τίποτα, βλέπεις στην τηλεόραση τους ηλικιωμένους που βολτάρουν, βλέπεις τους νέους σε καφετέριες και γονείς σε δήθεν απομονωμένα βουνά και πάρκα να το παίζουν ανήξεροι για το το είναι σωστό να κάνουν. Και κάπου εκεί σταμάτησα να τα δέχομαι όλα αμάσητα και να βρίσκω δικαιολογίες για όλους! Ποιος εγώ που μπορώ να βρω δικαιολογία μέχρι και για τον ίδιο τον διάβολο! Ναι, γιατί πλέον όλο αυτό κατάντησε το θέατρο του παραλόγου!\nΑλλά ξέρετε κάτι! Όσο κι αν σας φαίνεται παράξενο, ακόμα και τώρα δεν νιώθω θυμό (αν και ίσως θα έπρεπε). Ένιωσα και νιώθω μια τεράστια θλίψη γιατί ακόμα μία φορά μέρος της ανθρωπότητας με απογοητεύει.\nΝιώθω θλίψη που αποδεικνύουμε πόσο εγωιστικά πλάσματα είμαστε και λειτουργούμε με γνώμονα την προσωπική μας αυτοϊκανοποίηση.\nΝιώθω θλίψη για το πόσο ρηχοί είμαστε και δεν προσπαθούμε να επωφεληθούμε από αυτή την τραγική μεν κατάσταση που όμως κρύβει μέσα της μια δοκιμασία που μόνο δυνατότερους θα μας βγάλει.\nΝιώθω θλίψη γιατί αρνούμαστε να εκτιμήσουμε όσα χάνουμε και όσους χάνονται καθημερινά χωρίς να υπολογίζουμε το αύριο και τον κόσμο που θα αφήσουμε στα παιδιά μας.\nΝιώθω θλίψη που δεν εκτιμάμε τον κόπο τόσων ανθρώπων που παλεύουν για εμάς και το ευχαριστώ μας είναι να τους χλευάζουμε με το να μην τηρούμε τους κανόνες που έχουν τεθεί και ισχύουν για όλους.\nΝιώθω θλίψη γιατί δεν εκτιμούμε την ίδια την ζωή!\nΝαι, αγαπητοί μου! Όταν εσείς που δεν είναι απαραίτητο να βγείτε έξω, τελικά βγαίνετε απειλώντας όλους τους υπόλοιπους με τη εξάπλωση του ιού, δυστυχώς δεν εκτιμάτε ούτε εσάς, ούτε τους άλλους αλλά κυρίως δεν εκτιμάτε το δώρο της ζωής. Πόσο ρηχοί είστε; Πόσο αγνώμονες και πόσο υπερόπτες! Τι, δεν θα συμβεί σε εσάς; Ναι, όντως μπορεί και να μην συμβεί αλλά πόσο εγωιστές μπορεί να είστε όταν δεν σας νοιάζει αν θα συμβεί στον διπλανό σας, στον συγγενή σας ή στον γείτονά σας; Όταν δεν εκτιμάτε τη ζωή του διπλανού σας, τότε δεν εκτιμάτε το δώρο της ζωής που μας έχει δοθεί απλόχερα κι εμείς το σπαταλάμε αυτή την στιγμή εξαιτίας σας καθώς δεν μπορείτε να τηρήσετε έναν βασικό κανόνα!\nΜένουμε σπίτι, αν δεν υπάρχει ανάγκη να βγούμε έξω! #μένουμεσπίτι #staythefuckhome\nΚαι αν αυτή την στιγμή με διαβάζεις εσύ που δεν #μένειςσπίτι γιατί απλά έτσι γουστάρεις, σε παρακαλώ, μη με αναγκάσεις να σπαταλήσω κι εγώ με την απερισκεψία σου το δώρο που δόθηκε σε μένα, στο παιδί μου και στην οικογένειά μου. Το δώρο της ζωής!\nΥ.Γ. Πριν από λίγο και ενόσω έγραφα ο υφυπουργός μίλησε για Εντιμότητα! Πόσο μεγάλη λέξη και πόσο μικρή την κάνετε να φαίνεται όσοι δεν #μένετεσπίτι\nΥ.Γ. Είμαι περήφανη για την οικογένειά μου, τους φίλους και πολλούς γνωστούς μου που #μένουνσπίτι και αγαπούν το δώρο της ζωή και εκτιμούν την ζωή των συνανθρώπων τους.\nΠροηγούμενο άρθροΙδέες για δραστηριότητες και παιχνίδια μέσα στο σπίτι #μένουμεσπίτι\nΕπόμενο άρθροΧαρίζοντας τα παλιά βιβλία μας! Εκκαθάριση τώρα!\ndaphnie 23 Μαρτίου 2020 At 10:20\nΔεν θα μπορούσες να τα πεις καλύτερα.. μαζί σου!


Ά. Γεωργιάδης: Έρχονται νέες μειώσεις στις χρεώσεις για τις τραπεζικές υπηρεσίες\nΠρώτη καταχώρηση: Σάββατο, 2 Νοεμβρίου 2019, 18:30\nΘα υπάρξουν περαιτέρω μειώσεις στις χρεώσεις για τις τραπεζικές υπηρεσίες, γνωστοποίησε ο υπουργός Ανάπτυξης και Επενδύσεων, Άδωνις Γεωργιάδης, σε συνέντευξή του σήμερα, Σάββατο 2 Νοεμβρίου, στον τηλεοπτικό σταθμό ΣΚΑΪ . «Η διαπραγμάτευση με τις τράπεζες συνεχίζεται. Θα έχουμε ανακοινώσεις για περαιτέρω μειώσεις στις χρεώσεις για τις τραπεζικές υπηρεσίες, εντός του Νοεμβρίου. Θα έχουμε δεύτερο κύμα μειώσεων» ανέφερε ο υπουργός και προσέθεσε:\nΤελευταία ενημέρωση: Σάββατο, 2 Νοεμβρίου 2019, 18:57


Πάργα : Τουρίστρια έπεσε από το κάστρο και σκοτώθηκε | in.gr\nΠάργα : Τουρίστρια έπεσε από το κάστρο και σκοτώθηκε\n24 Οκτωβρίου 2019, 14:02\nΤην βρήκε ένα ζευγάρι Γάλλων.\nΤραγωδία σημειώθηκε στο Κάστρο της Πάργας όταν μία τουρίστρια για άγνωστους λόγους έπεσε στα βράχια και σκοτώθηκε.\nΤην άτυχη γυναίκα βρήκε ένα ζευγάρι τουριστών από την Γαλλία.\nΗ γυναίκα η οποία διέμενε σε ξενοδοχείο στο κέντρο της Πάργας, μεταφέρθηκε στο Γενικό Νοσοκομείο Πρέβεζας, όπου διαπιστώθηκε ο θάνατος της.\nΣύμφωνα με το epirusgate.gr , η αστυνομία έχει αποκλείσει το ενδεχόμενο της εγκληματικής ενέργειας και διερευνά όλες τις άλλες πιθανές συνθήκες κάτω από τις οποίες έγινε η πρώτη της άτυχης νεαρής γυναίκας.\nΣχετικά άρθρα: ➤ Κομοτηνή: Η σύζευξη χριστιανικής και μουσουλμανικής παράδοσης ➤ Κάστρο: «Το αποτέλεσμα ήταν δίκαιο» ➤ Άρτα : Το γεφύρι, τα Τζουμέρκα και ο Αμβρακικός\n20/05/2022 | 19:43\nΚόσμος Αντιμέτωπη με τη χειρότερη έλλειψη ηλεκτρικής ενέργειας εδώ και 6 χρόνια 2 λεπτά πριν\nEnglish edition Editorial Ta Nea: Turkey’s dangerous games 3 λεπτά πριν\nΕλλάδα Εξελίξεις στη δίκη Λιγνάδη: Αποβλήθηκε ο δικηγόρος του τρίτου άνδρα που κατήγγειλε βιασμό 3 λεπτά πριν\nΤεχνολογία Κυβερνοεπιθέσεις σε τρακτέρ; Κι όμως 5 λεπτά πριν\nΚόσμος Le Figaro για επιστροφή Γλυπτών Παρθενώνα: Ελλάδα και Ηνωμένο Βασίλειο ξεκινούν επίσημες συνομιλίες 6 λεπτά πριν\nViral Επτάχρονη πήγε να κοινωνήσει για πρώτη φορά αλλά… το παράκανε με το κρασί 8 λεπτά πριν\nΚοινοποίηση: Πάργα : Τουρίστρια έπεσε από το κάστρο και σκοτώθηκε


Cyprus Food Virtual Museum - αλεστικοί νερόμυλοι Κύπρου,οι (μελέτη)\nΟι νερόμυλοι στην Κύπρο ήταν πολύ διαδεδομένοι. Η πιο παλιά γνωστή αναφορά στους νερόμυλους είναι σ' ένα έγγραφο ιδιοκτησίας τον 12ο αι., που αναφέρεται στα περιουσιακά στοιχεία του μοναστηριού της Θεοτόκου των Κρινέων στο χωριό Λιθικό δίπλα στη Βασίλεια. Οι νερόμυλοι αυτοί είναι συνήθως πετρόκτιστοι ψηλοί υδατόπυργοι, ορθογώνιοι, τετράγωνοι ή κυκλικοί. Τα αυλάκια που οδηγούν στον λάκκο στηρίζονται σε καμάρες ή σε τοίχους με αντηρίδες. Αποτελείται από ένα στενόμακρο μονόχωρο, το μακρυνάρι ή δίχωρο με δοκούς ή καμάρες και επίπεδη στέγη. Η φτερωτή συνήθως είναι οριζόντια, ξύλινη κι αργότερα σιδερένια.\nΟι πιο γνωστοί ήταν οι νερόμυλοι της Κερύνειας.Η Κερύνεια είχε τη μεγαλύτερη συγκέντρωση νερόμυλων, λόγω του Κεφαλόβρυσου. Την περίοδο της Φραγκοκρατίας αναφέρονται ως βασιλικοί. Τον 16ο αι. ο Βουστρώνιος αναφέρει πάνω από 50 νερόμυλους στην περιοχή. Κατά την περίοδο της Ενετοκρατίας η ενοικίαση των μύλων έφερε σημαντικά έσοδα στο κράτος. Τον 18ο αι. όπως και τον 20ό αι. μαρτυρείται η ύπαρξη 32 μύλων στην Κυθρέα.\nRizopoulou-Egoumenidou E. (2004), “Corn grinding watermills in Cyprus (18th – mid 20th centuries)” στο Handbook Conference Papers, Jorge Miranda (εκδ.), Amadora, Recreios da Amadora, Boticas, 25 September – 2 October 2004, 11th Symposium of the International Molinological Society (TIMS, Portugal 2004), 50-62.\nRizopoulou-Egoumenidou Euphrosyne (2004) “Corn grinding watermills in Cyprus (18th – mid 20th centuries)”, στο Jorge Miranda (εκδ.) Handbook Conference Papers. Amadora, (TIMS, Portugal 2004), 50-62.


Νέο αίτημα για έκδοση Τούρκων στρατιωτικών | naftemporiki.gr\nΝέο αίτημα για έκδοση Τούρκων στρατιωτικών\nΤρίτη, 23 Ιανουαρίου 2018 22:44\nΚοντονής σε τουρκική αντιπροσωπεία: Δεν τίθεται θέμα έκδοσης των «8» 23/01 16:27\nΑντιπροσωπεία του τουρκικού υπουργείου Δικαιοσύνης στην Αθήνα 23/01 11:53\nΝέο αίτημα για έκδοση Τούρκων στρατιωτικών υπέβαλαν οι τουρκικές αρχές.\nΤο αίτημα φαίνεται να γνωστοποιήθηκε κατά τη συνάντηση που είχε ο υπ. Δικαιοσύνης Σταύρος Κοντονής, με αντιπροσωπεία του τουρκικού υπουργείου Δικαιοσύνης, στο ελληνικό υπουργείο Δικαιοσύνης την Τρίτη.\nΠρος το παρόν, άγνωστο παραμένει εάν το αίτημα αφορά και τους οκτώ στρατιωτικούς -οι οποίοι κατέφυγαν με ελικόπτερο στην Αλεξανδρούπολη μετά από την απόπειρα πραξικοπήματος της 15ης Ιουλίου 2016 στη γείτονα χώρα- ή λιγότερους, με το επιχείρημα ότι υπάρχουν νέα στοιχεία σε βάρος τους.\nΔικαστικές πηγές εκτιμούν ότι η Τουρκία δεν έμεινε ικανοποιημένη με την ελληνική πρόταση για δίκη των «οκτώ» στην Αθήνα και γι’ αυτό υπέβαλε το νέο αίτημα.\nΠάντως, ο υπουργός Δικαιοσύνης έχει εκφράσει την αρνητική θέση της ελληνικής πλευράς για έκδοση των «οκτώ», επικαλούμενος την αμετάκλητη απόφαση του Αρείου Πάγου, η οποία απέρριψε το προηγούμενο αίτημα χωρίς να μπει στην ουσία της υπόθεσης -εάν δηλαδή είναι ένοχοι ή αθώοι-, αλλά γιατί έκρινε κυρίως πως δεν θα έχουν δίκαιη δίκη.\nΌπως και την προηγούμενη φορά, έτσι και τώρα, η υπόθεση θα εισαχθεί στο συμβούλιο εφετών με πιθανότητα εκ νέου να καταλήξει στον Άρειο Πάγο.\nΝομικοί εκτιμούν ότι το νέο αίτημα οδηγεί σε συνέχιση της κράτησης των αξιωματικών μέχρι να εκδοθεί η απόφαση της ελληνικής Δικαιοσύνης.\nΑΠΟΠΕΙΡΑ ΠΡΑΞΙΚΟΠΗΜΑΤΟΣ ΣΤΗΝ ΤΟΥΡΚΙΑ ΕΛΛΗΝΟΤΟΥΡΚΙΚΑ ΔΙΚΑΣΤΙΚΟ ΡΕΠΟΡΤΑΖ


Μετατροπείς DC/DC έως 40% φθηνότερα | Ηλεκτρονικά εξαρτήματα. Διανομέας και κατάστημα online - Transfer Multisort Elektronik\nΟι μετατροπείς της AIMTEC κατασκευάζονται με βάση την οδηγία ISO 9001:2015 ενώ πληρούν τα διεθνή πρότυπα, μετ. αλλ. UL και CE. Στην προσφορά της ΤΜΕ θα βρείτε μετατροπείς DC/DC ισχύος από 0,25 έως 2W, ανάλογα με το επιλεγμένο μοντέλο, το οποίο τώρα μπορείτε να αποκτήσετε έως 40% φθηνότερα*. Μεταξύ των πάνω απο 500 προϊόντων που τυγχάνουν της προσφοράς θα βρείτε τα εξαρτήματα που προσαρμόζονται στις Δικές σας ανάγκες υπό το πρίσμα τάσης, μόνωσης, προστασίας ή τεχνικής συναρμολόγησης. Δείτε, ποιά από όλα ταιριάζουν καλύτερα στην Δική σας εφαρμογή.\nΠεράστε στον κατάλογο »\n* Η προσφορά δεν συνδέεται με άλλες εκπτώσεις και δεν αφορά επιλεγμένα προϊόντα καθώς και κόστος αποστολής. Η προσφορά ισχύει μέχρι τις 31.10.2019 ή μέχρι της εξαντλήσεως των αποθεμάτων. λεπτομέρειες της προσφοράς βρίσκονται διαθέσιμες στον γενικό κανονισμό προσφορών.


Η επιρροή της Αραβικής γλώσσας στη Δύση – 1 – Islam.gr – Το Ισλάμ στα Ελληνικά\nΗ επιρροή της Αραβικής γλώσσας στη Δύση – 1\nSeptember 24, 2011 September 4, 2017 chadmin\t0 Comments\tαραβικά, γλώσσα, ισλάμ\nΗ αραβική γλώσσα έγινε παγκόσμια σε όλες τις χώρες όπου βρεθήκαν οι άραβες, αντικαταστώντας τις τοπικές γλώσσες που ήταν εν χρήσει σ’ αυτές τις χώρες.\nΔεν υφίσταται ανάγκη να αναλύσουμε το ρόλο που έπαιξε η αραβική γλώσσα στην προϊσλαμική περίοδο, ως εργαλείο επικοινωνίας και έκφρασης των πιο λεπτών εννοιών και συναισθημάτων. Φτάνει να κοιτάξουμε τις γλωσσολογικές εγκυκλοπαίδειες, για να διαπιστώσουμε αυτό το πλούτο που δεν τον κατέχουν οι περισσότερες γλώσσες του κόσμου, είναι χαρακτηριστικό ότι διαθέτει εκατοντάδες συνονόματα, για αμέτρητα αντικείμενα. Μόνο που οι εγκυκλοπαίδειες αυτές, που περιέχουν τεράστιους θησαυρούς που μπορούν να εκφράζουν τη πιο λεπτή έννοια της σύγχρονης σκέψεις, δεν έχουν μελετηθεί ευρέως.\nΟ μελετητής κι ο αναγνώστης, βρίσκουν στα επιστημονικά, καλλιτεχνικά, μαθηματικά και φιλοσοφικά αραβικά βιβλία, ένα γλωσσολογικό θησαυρό, που ήταν ένα δυνατόν μέσον συνεννόησης μεταξύ των επιστημόνων.\nΌλοι ξέρουμε, ότι από το τέλος του πρώτου αιώνα της Εγίρας (γύρω στα 700 μ. χ.), ξεπρόβαλλε ένα ευρύ διανοητικό κίνημα, που ήταν προς όφελος ενός έθνους που έζεσε ως τότες έξω από τον πολιτισμένο κόσμο, και δεν φαινόταν διόλου πως έμελλε να παίζει τόσο σημαντικό ρόλο στην ιστορία της ανθρωπότητας, το οποίο είναι το αραβικό έθνος, όπως λέει ο Μ. Βεντέγο, συγγραφέας του βιβλίου «Το Αραβικό Θαύμα».\nΗ αραβική ήταν από την αρχαιότητα, γλώσσα της ποίησης και λογοτεχνίας. Ο Βεντιγο πιστεύει, ότι η διάδοση της με τέτοια ταχύτητα, οφείλεται στους υλικούς και πνευματικούς καρπούς που έχει συγκομίσει από το Ισλάμ, παρά από την απόφαση των Ομειάδων να είναι υποχρεωτική η χρήση της στα επίσημα έγγραφα. Κατά τη διάρκεια του δευτέρου αιώνα της Εγίρας, άρχισε η παρακμή των κέντρων του ελληνικού πολιτισμού στην εγγύς ανατολή, ως αποτέλεσμα της μεγαλύτερης γλωσσικής σύγχυσης, όταν πολιτισμένοι λαοί από την αρχαιότητα όπως οι αιγύπτιοι κι οι ινδοί, παράτησαν τα έθιμα και τα ήθη τους μόλις ήρθαν σε επαφή με τους άραβες.\nΎστερα ήρθαν άλλοι λαοί για να κληρονομήσουν και να πάρουν τη θέση των αράβων, άλλα η ισχύ των πιστών του Μουχάμμαντ δεν άλλαξε, όπως λέει ο Τζωρζ Ριβουάρ. Σε όλα τα μέρη της Αφρικής και της Ασίας όπου έφτασαν, εκείνη η ισχύ και η δύναμη έχει εισχωρήσει στις ψυχές των ανθρώπων για πάντα. Κανένας νέος κατακτητής δεν μπόρεσε να εκτοπίσει τη γλώσσα και τη θρησκεία των αράβων.\nΟ Μ. Βεντιγκο επιβεβαιώνει, ότι η αραβική έγινε η επίσημη γλώσσα στη Περσία, ενώ οι ποιητές την αξιοποίησαν για να γράφουν τα ποιήματά τους. Καθώς η Πεχλιβική διάλεκτος ομιλιόταν μόνο στα βουνά για πολλούς αιώνες. Όπως κι έγινε το κυρίως στοιχείο στη Ούρντο, η οποία είναι η γλώσσα της πνευματικότητας για τους Ινδούς. Τα περισσότερα επιστημονικά βιβλία γραφήκαν στα αράβικα, όπως η ιατρική εγκυκλοπαίδεια του Αλ Ράζι, και τα περισσότερα βιβλία του Αβικέννα.\nΟ Γκουστάβ Λε Μπόν, διευκρίνισε στο βιβλίο του «Ο Πολιτισμός των Αράβων», ότι η αραβική γλώσσα έγινε παγκόσμια σε όλες τις χώρες όπου βρεθήκαν οι άραβες, αντικαταστώντας τις τοπικές γλώσσες που ήταν εν χρήσει σ αυτές τις χώρες, όπως την ελληνική, την κοπτική, την βερβερίνια και την συριακή. Και όταν επίστρεψε η περσική γλώσσα στην Περσία, η αραβική δεν έπαψε να είναι η γλώσσα των διανοουμένων.\nΟ Λε Μπον βεβαιώνει επίσης, ότι οι πέρσες συνέχισαν, ως το τέλος του 19ο αιώνα, να σπουδάσουν διάφορες επιστήμες, θεολογία και ιστορία, χρησιμοποιώντας αραβικά βιβλία. Κατά τη διάρκεια της βασιλείας των αββασίδων χαλίφηδων, μεταφραστήκαν τα πιο σημαντικά ελληνικά βιβλία. Οι άραβες βάλθηκαν να μελετήσουν την ξένη επιστήμη και λογοτεχνία, με ενθουσιασμό που ξεπέρασε το ζήλο της Ευρώπη στην εποχή της αναγέννηση.\nΗ επιρροή της Αραβικής γλώσσας στη Δύση – 2 →


Άλκμααρ - Ουτρέχτη: Ο Παυλίδης άνοιξε νωρίς το σκορ στην ελληνική μάχη με τον Δουβίκα '); });\nΜΑΡΙΑ ΚΟΥΒΕΛΗ 17.10.2021 | 14:18\nΤο γκολ του Παυλίδη με την Άλκμααρ απέναντι στην Ουτρέχτη PRINT SCREEN TWITTER: BURAK ZIHNI\nΟ Βαγγέλης Παυλίδης πέτυχε το τρίτο του γκολ με τη φανέλα της Άλκμααρ, ανοίγοντας το σκορ για την ομάδα του απέναντι στην Ουτρέχτη του Τάσου Δουβίκα μόλις στο 6ο λεπτό της αναμέτρησης, πλασάροντας σε κενή εστία για το 1-0.\nΗ Άλκμααρ άρχισε ιδανικά την εντός έδρας αναμέτρηση στην Ουτρέχτη για την 9η αγωνιστική της Eredivisie, με το γκολ των γηπεδούχων μόλις στο 6ο λεπτό του ματς να έχει ελληνική υπογραφή.\nΟ Τζόρντι Κλάσι έφερε σε θέση βολής τον Βαγγέλη Παυλίδη, με τον Έλληνα διεθνή επιθετικό να κάνει την προβολή προ κενής εστίας και να δίνει το προβάδισμα στην ομάδα του, γράφοντας το 1-0.\nΑυτό είναι το τρίτο γκολ του 22χρονου φορ, ο οποίος έχει επίσης μοιράσει και τέσσερις ασίστ. Ο Παντελής Χατζηδιάκος ξεκίνησε επίσης, στο αρχικό σχήμα μαζί με τον Παυλίδη, ενώ και ο Τάσος Δουβίκας ήταν στην ενδεκάδα της Ουτρέχτης.


Σε ποιες περιοχές του Έβρου θα διενεργούνται δωρεάν rapid test όλη την εβδομάδα - e-evros.gr\nΣτο πλαίσιο αντιμετώπισης της πανδημίας Covid-19 και για την ορθότερη εκτίμηση της επιδημιολογικής κατάστασης στο Νομό Έβρου, η Περιφερειακή Ενότητα Έβρου - Διεύθυνση Δημόσιας Υγείας & Κοινωνικής Μέριμνας σε συνεργασία με τον ΕΟΔΥ διοργανώνει δωρεάν μαζικές δειγματοληψίες (rapid tests) για τον κορωνοϊό, την ερχόμενη εβδομάδα σε ολόκληρο τον Έβρο.\nτη Δευτέρα 5 Απριλίου 2021, ώρες 10:00 έως 15:00, στην περιοχή Άβαντος (στην αλάνα Κακαλή) στην Αλεξανδρούπολη, και υποστηρίζεται από το Παράρτημα του Ελληνικού Ερυθρού Σταυρού Αλεξανδρούπολης\nτην Τρίτη 6 Απριλίου 2021, ώρες 9:30 έως 14:00 στο Κοινοτικό Κατάστημα Δαδιάς, από την Κινητή Ομάδα Υγείας (ΚΟΜΥ) του ΕΟΔΥ, σε συνεργασία με τον Δήμο Σουφλίου\nτην Τετάρτη 7 Απριλίου 2021, ώρες 10:00 έως 14:00 στην Κεντρική Πλατεία Νέας Ορεστιάδας, σε συνεργασία με τον Δήμο Ορεστιάδας, με την υποστήριξη του Παραρτήματος του Ελληνικού Ερυθρού Σταυρού Ορεστιάδας\nτην Πέμπτη 8 Απριλίου 2021, ώρες 9:00 έως 14:00, στο χώρο του Σταθμού Υπεραστικών Λεωφορείων (ΚΤΕΛ) Αλεξανδρούπολης, από την Κινητή Ομάδα Υγείας (ΚΟΜΥ) του ΕΟΔΥ, σε συνεργασία με το Σωματείο Ιδιοκτητών Υπεραστικών Λεωφορείων ΚΤΕΛ Ν. Έβρου. Η παρούσα δράση απευθύνεται σε ταξιδιώτες, προσωπικό του ΚΤΕΛ και τον γενικό πληθυσμό.\nτην Παρασκευή 9 Απριλίου 2021, ώρες 9:00 έως 14:00 στο ΚΑΠΗ του Δήμου Σουφλίου, από την Κινητή Ομάδα Υγείας (ΚΟΜΥ) του ΕΟΔΥ, σε συνεργασία με τον Δήμο Σουφλίου, για τον γενικό πληθυσμό.


«Άκου το χαρτί…έχει ιστορίες να σου πει!» στη Βιβλιοθήκη ΠΙΟΠ | Παιδικό Θέατρο\n17 Ιανουαρίου, 2018 17 Ιανουαρίου, 2018 paidikoadmin δωρεαν, πιοπ\nΤο Πολιτιστικό Ίδρυμα Ομίλου Πειραιώς (ΠΙΟΠ) υποδέχεται τη νέα χρονιά με την εκπαιδευτική δράση «Άκου το χαρτί…έχει ιστορίες να σου πει!», στον χώρο της Βιβλιοθήκης ΠΙΟΠ, στην Καλλιθέα.\nΑπό την Παρασκευή 19 Ιανουαρίου (ώρα 18:00), και μια φορά το μήνα θα πραγματοποιούνται αυτόνομα εργαστήρια, για μικρούς και μεγάλους, με θέμα το βιβλίο, σε συνεργασία με την Ομάδα Άνασσα. Το πρώτο εργαστήρι της δράσης έχει τίτλο «Ζωγραφίζοντας τους ήχους μας» και απευθύνεται σε παιδιά ηλικίας έξι ετών και άνω και τους γονείς τους.\nΑπαραίτητη η δήλωση συμμετοχής στα τηλέφωνα 210 3739651-2 (Δευτέρα έως Παρασκευή 10:00-16:00).\nΒιβλιοθήκη ΠΙΟΠ, Σαλαμίνος 72-74, Καλλιθέα, 17675, Αθήνα – Τ: 210 3739651| www.piop.gr\n← 104 “Το Μικρό πόνι”\nΚυριακάτικα Εκπαιδευτικά Προγράμματα για παιδιά στο Μέγαρο Μουσικής →


Φιστίκι, ο νέος σύμμαχος του αγροτικού εισοδήματος στην Καλαμάτα\nThursday, 12 October 2017 11:03\nΔιαβάστε ακόμη: Το κελυφωτό φιστίκι, αξίζει, αλλά κοστίζει\nΌπως μας ενημέρωσε από το Tμήμα Ποιοτικού και Φυτοϋγειονομικού Ελέγχου της ΔΑΟΚ Μεσσηνίας ο Κυριάκος Σκούλικας: «Η τιμή του ενός ευρώ, που πουλήθηκε πέρσι το φιστίκι, ήταν καλή, αφού η παραγωγή γίνεται μετά το μάζεμα της πατάτας τον Μάιο ή τον Ιούνιο στο ίδιο χωράφι όπου έχουν μείνει υπολείμματα αζωτούχων λιπασμάτων, τα οποία αρκούν για το φιστίκι. Παράλληλα, οι ίδιοι παραγωγοί έχουν τα μηχανήματα που χρειάζονται για τη σπορά, αλλά και το μάζεμα. Επίσης, υπάρχει η υποδομή, ενώ και το έδαφος ανταποκρίνεται στις απαιτήσεις της καλλιέργειας». Ήδη, στην περιοχή της Καλαμάτας, η καλλιέργεια έχει ξεπεράσει τα 3.000 στρέμματα, ενώ η στρεμματική τους απόδοση έχει υπερβεί κάθε αισιόδοξη πρόβλεψη, αφού η βιβλιογραφία μιλά για 250 κιλά το στρέμμα και οι παραγωγοί για 400 κιλά.\nΕπιστροφή στην κανονικότητα για το φιστίκι Αιγίνης μετά τη δύσκολη περσινή χρονιά\nMore in this category: « Γ. Σταθάκης: «Όχι» σε νέα παράταση για τους δασικούς χάρτες Η διασταύρωση της Κορωνέικης με την Καλαμών ίσως δώσει την ελιά της νέας εποχής »


Μαρτίου 2016 ~ ΤΣΟΥΝΑΜΙ\nΑνοιχτή επιστολή εφημερίδας Το ΧΩΝΙ Προς τον πρόεδρο της ΝΔ, Κυριάκο Μητσοτάκη\n3/31/2016 09:25:00 μ.μ. Επιστολές No comments\nεφημερίδας Το ΧΩΝΙ\nü Τα μισά από όσα παίρνουν άλλες κυριακάτικες… ΣΕ ΜΙΑ ΚΥΡΙΑΚΗ!\nü Λίγα περισσότερα από όσα έδινε το κόμμα σας στον Μαυρίκο ΚΑΘΕ ΜΗΝΑ!\nü Τόσα πήρε η εφημερίδα μας από το δημόσιο σ’ ολόκληρο το 2015!\nΔ.Θερμαικού :Στην πρωτοπορία της ανακύκλωσης ηλεκτρονικών και ηλεκτρικών συσκευών\n3/29/2016 02:13:00 μ.μ. Δελτιο τυπου No comments\nΚάνοντας ένα ακόμη καθοριστικό βήμα για την προάσπιση και την προστασία του περιβάλλοντος, ο Δήμος Θερμαϊκού προχωρά μετά την ανακύκλωση προϊόντων και υλικών, στην ανακύκλωση Αποβλήτων Ηλεκτρικού και Ηλεκτρονικού Εξοπλισμού (Α.Η.Η.Ε.) και αποβλήτων λαμπτήρων, σε συνεργασία και με την υποστήριξη της Εταιρίας «Ανακύκλωση Συσκευών Α.Ε.» .\nΠρωτοπόρος και σε αυτό τον τομέα μεταξύ των φορέων της Τοπικής Αυτοδιοίκησης έχει οργανώσει ένα ολοκληρωμένο σύστημα υποδομών, συγκέντρωσης, συλλογής και εναλλακτικής διαχείρισης παλιών ηλεκτρονικών και ηλεκτρικών συσκευών, ώστε να καλύπτει πλήρως τις ανάγκες των δημοτών.\nΣτο πλαίσιο αυτό, οι κάτοικοι του Δήμου, προκειμένου ν’ αποσύρουν μεγάλες ηλεκτρικές συσκευές (κουζίνα, ψυγείο, πλυντήριο, τηλεόραση, κλπ.) που δεν λειτουργούν, μπορούν να επικοινωνούν με την Υπηρεσία Καθαριότητας και Ανακύκλωσης του Δήμου για να παραλάβει την παλιά συσκευή τους στα εξής τηλέφωνα:\n Για τη Δ.Ε. ΘΕΡΜΑΪΚΟΥ: 23920 24022, υπεύθυνοι Γ. Μαυρίκος, Γ. Χριστοδούλου.\n Για τη Δ.Ε. ΜΗΧΑΝΙΩΝΑΣ: 23923 30321, 23923 30348, υπεύθυνοι Ευστ. Γκουντουλάκης, Π. Καρμάου\n Για τη Δ.Ε. ΕΠΑΝΟΜΗΣ: 23923 45170, υπεύθυνος Ν. Χριστοφόρου\nΜικρές ηλεκτρικές και ηλεκτρονικές συσκευές (Η/Υ, εκτυπωτές, fax,\nηλεκτρικές σκούπες, ψηστιέρες, καφετιέρες, κινητά τηλέφωνα κ.λ.π.) μπορούν ν’ απορρίπτονται στους ειδικά διαμορφωμένους χώρους, στο Δημαρχείο (Μ. Αλεξάνδρου 2), στο Δημοτικό Κατάστημα Μηχανιώνας (Κ. Βάρναλη 2), όπως και στο Δημοτικό Κατάστημα Επανομής (28ης Οκτωβρίου16), απ’ όπου τις παραλαμβάνει η αρμόδια υπηρεσία.\nΠαράλληλα, οι πολίτες, μπορούν να μεταφέρουν οι ίδιοι το σύνολο των συσκευών που θέλουν ν’ αποσύρουν στο κεντρικό χώρο συλλογής τους, στο δημοτικό αμαξοστάσιο στη Ν. Μηχανιώνα, κατόπιν τηλεφωνικής συνεννόησης με τον υπεύθυνο υπάλληλο της Δ/νσης Καθαριότητας και Ανακύκλωσης, Ευστ. Γκουντουλάκη, στα τηλέφωνα: 23923 30321 και 23923 30348 κατά τις εργάσιμες ημέρες και ώρες.\nΣε ό, τι αφορά στους καμμένους λαμπτήρες (ευθείς λαμπτήρες φθορισμού,\nλαμπτήρες φθορισμού μικρών διαστάσεων, λαμπτήρες εκκενώσεως υψηλής\nπιέσεως, συμπεριλαμβανομένων των λαμπτήρων νατρίου, υδραργύρου και των λαμπτήρων αλογονούχων μετάλλων, λαμπτήρες LED παντός τύπου και ισχύος ανεξαρτήτως κάλυκα, ταινίες LED, γιρλάντες LED κ.λ.π.) που δεν είναι\nσπασμένοι, μπορούν ν’ απορρίπτονται στους εξής ειδικά διαμορφωμένους δημοτικούς χώρους:\nΣτην Περαία, στο Δημαρχείο (Μ. Αλεξάνδρου 2), τις εγκαταστάσεις της Τεχνικής Υπηρεσίας (Θεσσαλονίκης και Προμηθέως), το ΚΑΠΗ (Ρωμανού 38Α), το κλειστό γυμναστήριο Περαίας, το ΚΕΠ Ν., Επιβατών (Λογοθέτου2), στο πρώην Κοινοτικό Κατάστημα Αγίας Τριάδας (οδός Βενιζέλου), στο Δημοτικό Κατάστημα Ν. Μηχανιώνας (Κ. Βάρναλη 2), την Καψαλάκειο Πολιτιστική Στέγη Μηχανιώνας (25ης Μαρτίου και 28ης Οκτωβρίου), το γυμναστήριο Μηχανιώνας (Αθ. Διάκου), το γυμναστήριο Αινείας (επαρχιακή οδός Μηχανιώνας – Αγγελοχωρίου), το ΚΑΠΗ Κερασιάς και τη Βιβλιοθήκη Κερασιάς, στο ΚΑΠΗ Αγγελοχωρίου, το Δημοτικό Κατάστημα Επανομής (28ης Οκτωβρίου16) και το ΚΑΠΗ Μεσημερίου.\n«Μεταφέρουμε το μήνυμα, ενημερώνουμε τους συνδημότες μας και τους\nπροτρέπουμε να στηρίξουν μαζί μας την προσπάθεια για να προστατεύσουμε με κάθε τρόπο το περιβάλλον. Είναι υποχρέωση μας προς τις επόμενες γενιές η ορθολογικότερη και αποδοτικότερη αξιοποίηση των φυσικών πόρων. Εξάλλου δρομολογούμε την επέκταση των δραστηριοτήτων μας στον τομέα της ανακύκλωσης. Με το Τοπικό Σχέδιο Διαχείρισης Αποβλήτων έχουμε καταθέσει προτάσεις για την κομποστοποίηση των οργανικών απορριμμάτων, τη δημιουργία πράσινων σημείων, καθώς και την ανακύκλωση τηγανέλαιων, ελαστικών και μπαταριών» , τόνισε ο Δήμαρχος, Γιάννης Μαυρομάτης.\nΟυσιαστικές και γόνιμες, οι Δημοτικές Συνελεύσεις στον Θερμαικό.\n3/29/2016 12:02:00 μ.μ. Δελτιο τυπου No comments\nΜε μεγάλη επιτυχία ολοκληρώθηκαν οι Δημοτικές Συνελεύσεις με τίτλο «Ό,τι θέλω να μάθω και ρωτήσω το Δήμαρχο μου», που η Δημοτική Διοίκηση έχει καταστήσει θεσμός για το Δήμο Θερμαϊκού.\nΥλοποιώντας τις δεσμεύσεις της για ανοικτή γραμμή επικοινωνίας με τους πολίτες, οργάνωσε για δεύτερη συνεχή χρονιά φέτος, από τις 9 Μαρτίου έως τις 24 Μαρτίου, εκδηλώσεις - συναντήσεις με τους δημότες, σε όλες τις Δημοτικές και Τοπικές Κοινότητες, κατά τη διάρκεια των οποίων παρουσίασε αναλυτικά τα αποτελέσματα του έργου της, τις δράσεις και τις πρωτοβουλίες που έχει δρομολογήσει για την ανάπτυξη του Δήμου, συζήτησε με τους κατοίκους κάθε περιοχής, άκουσε προσεκτικά τις απόψεις και τις παρατηρήσεις τους, απάντησε στα ερωτήματα που έθεσαν, ενώ κατέγραψε αναλυτικά τις προτάσεις τους για μια σειρά ζητημάτων.\nΟι Δημοτικές Συνελεύσεις πραγματοποιήθηκαν την Τετάρτη 9 Μαρτίου, στη Ν. Κερασιά (ΚΑΠΗ Κερασιάς), την Τρίτη 15 Μαρτίου στο Μεσημέρι (Δημοτικό σχολείο), την Πέμπτη 17 Μαρτίου στη Ν. Μηχανιώνα (Καψαλάκειος Πολιτιστική Στέγη), την Παρασκευή 18 Μαρτίου στην Αγία Τριάδα (Δημοτικό Σχολείο), την Τετάρτη 23 Μαρτίου στην Επανομή (Δημοτικό Θέατρο) και την Πέμπτη 24 Μαρτίου στο Αγγελοχώρι (ΚΑΠΗ).\nΗ συμμετοχή των πολιτών που ήταν εντυπωσιακή, απέδειξε ότι όχι μόνο επιζητούν τον άμεσο διάλογο με το Δήμαρχο και τους συνεργάτες του, αλλά ότι θέλουν να είναι συμμέτοχοι στην αντιμετώπιση των προβλημάτων που αφορούν στη γειτονιά και τον τόπο τους, εφόσον τους δοθεί η δυνατότητα. Η ανταπόκριση και το μεγάλο ενδιαφέρον των κατοίκων καταδείχθηκε και από το γεγονός ότι οι Δημοτικές Συνελεύσεις εξελίχθηκαν σε πολύωρες διαδικασίες διαβούλευσης , που η διάρκεια τους στις περισσότερες περιπτώσεις ξεπέρασε τις τρεις ώρες.\nΤα ζητήματα που έθεσαν αφορούσαν σε τέσσερις μεγάλες ενότητες, τη βελτίωση της καθημερινότητας (συντηρήσεις δρόμων και οδών, ηλεκτροφωτισμό, παιδικές χαρές κ.τ.λ.), την αξιοποίηση και ανάδειξη της παραλιακής ζώνης του Δήμου, τα μεγάλα αναπτυξιακά έργα, καθώς και την οδική σύνδεση με τη Θεσσαλονίκη.\n«Ήταν μια εξαιρετικά γόνιμη διαδικασία, που μας ικανοποίησε ιδιαίτερα. Αξιοποιώντας το μέσο των Δημοτικών Συνελεύσεων, κάνουμε πράξη την πραγματική σημασία και το αληθινό περιεχόμενο της Τοπικής Αυτοδιοίκησης, που είναι η άμεση Δημοκρατία, η διαφάνεια, η εδραίωση σε στέρεες βάσεις της επικοινωνίας και της σύμπραξης με τους πολίτες. Οι δημότες μας, μας απέδειξαν ότι επιθυμούν να έχουν λόγο και ρόλο, αρκεί να τους δοθεί το κατάλληλο κίνητρο. Είναι οι σπουδαιότεροι σύμμαχοι μας. Δίπλα τους, μαζί τους και με την ενεργό στήριξη τους προχωρούμε για να διαμορφώσουμε, παρά τις αντιξοότητες, ένα καλύτερο παρόν και ένα ακόμη καλύτερο αύριο για το Δήμο Θερμαϊκού», δήλωσε ο Δήμαρχος, Γιάννης Μαυρομάτης.\n3/28/2016 08:36:00 μ.μ. Δελτιο τυπου No comments\nΠερισσότερα από 340 παιδιά και έφηβοι συμμετείχαν στο 1ο Παιδικό-Εφηβικό Φεστιβάλ Παραδοσιακών Χορών του Δήμου Βόλβης\nΠαιδικά και εφηβικά χορευτικά τμήματα, από 19 πολιτιστικούς συλλόγους του δήμου Βόλβης, πλημμύρισαν το Κλειστό Γυμναστήριο της Ασπροβάλτας, με πλήθος κόσμου να παρακολουθεί, πρωί και απόγευμα, την προσπάθεια τους. Φορώντας παραδοσιακές ενδυμασίες απ’ όλη την Ελλάδα, 340 παιδιά και έφηβοι χόρεψαν συνοδεία ζωντανής μουσικής, ενώ σε πολλές περιπτώσεις οι οργανοπαίκτες ήταν τα ίδια τα παιδιά.\n3/28/2016 01:16:00 μ.μ. ενημερωση No comments\nΈνα από τα καλύτερα εστιατόρια της Ελλάδας βρίσκεται στην Φλώρινα και ονομάζεται ΒΑΡΟΣΙ.\nΕάν βρεθείτε στην Φλώρινα σας προτείνω να το επισκεφτείτε και θα μείνετε άκρως ευχαριστημένοι τόσο από το όμορφο περιβάλλον όσο και από την φιλοξενία του προσωπικού.\nΤέλεια φαγητά,ποικιλόμορφη κάβα εκλεκτών κρασιών, παραδοσιακά τοπικά εδέσματα, όλα σε τιμές πάρα πολύ καλές για τόσο εξαιρετική ποιότητα φαγητών.\nΤο εστιατόριο Βαρόσι βρίσκεται στην γωνία των οδών\nΤαγματάρχου Φουλεδάκη 2\nκαι Μητροπολίτου Καντιώτη\nΠάρτε μια γεύση από την σελίδα στο facebook\nΑνοίγει το Taxis Τι πρέπει να προσέξετε στην υποβολή της φορολογικής δήλωσης\n3/28/2016 10:55:00 π.μ. ενημερωση No comments\nΛαική Συσπείρωση Θερμαικού: Νέα βάρη στις πλάτες του λαού.\n3/28/2016 10:22:00 π.μ. Δελτιο τυπου No comments\nΣύμφωνα με τον νέο Εθνικό Σχεδιασμό Διαχείρισης των Αποβλήτων κάθε δήμος ή ομάδα δήμων θα πρέπει να καταρτίσει το Τοπικό Σχέδιο Διαχείρισης Αποβλήτων. Πατώντας πάνω στα σοβαρά προβλήματα υποβάθμισης του περιβάλλοντος και της ποιότητας ζωής που έχει η μέχρι σήμερα διαχείριση της αποκομιδής και της επεξεργασίας των απορριμμάτων και της ανακύκλωσης και με το πρόσχημα της ¨αποκέντρωσης¨ έχουμε σήμερα έναν κατακερματισμό έργων και προγραμμάτων για την ευκολότερη παραχώρηση τους σε ιδιώτες που είναι και ο βασικός στόχος.\nΗ Τοπική Διοίκηση έχοντας αποδειχτεί ότι είναι η ποιο κατάλληλη για να εφαρμόσει όλες τις αντιλαϊκές και αντεργατικές πολιτικές σήμερα καλείται να εφαρμόσει όλο το αντιλαϊκό ευρωενωσιακό πλαίσιο για τα απόβλητα μέσα από την πλήρη εμπορευματοποίηση και ιδιωτικοποίηση τους. Όλα κινούνται στη λογική της ¨ανταποδοτικότητας¨ και των ¨αντικινήτρων¨ που σημαίνει παραπέρα χαράτσωμα του λαού.\nΘεσμοθετείται το εξοντωτικό και παραπλανητικό για τα λαϊκά στρώματα σύστημα ¨πληρώνω όσο πετάω¨ της ΕΕ, που αποτελεί προέκταση του ¨ο ρυπαίνων πληρώνει¨ ως δήθεν κίνητρο για την ανακύκλωση.\nΚαθορίζοντας τα τέλη καθαριότητας με βάση την ποσότητα των απορριμμάτων και όχι τα τετραγωνικά το κόστος φορτώνεται αποκλειστικά στις πλάτες της λαϊκής οικογένειας μιας και η συμμετοχή της στην ανακύκλωση έχει κάποια όρια ενώ αντίθετα σχεδόν απαλλάσσει τις μεγάλες κατοικίες, εμπορικά κέντρα, βιομηχανίες κλπ.\nΤο ¨τέλος ταφής¨ που θα εφαρμοστεί, από 1/1/2017, για τα απορρίμματα που διατίθενται ανεπεξέργαστα στους χώρους ταφής θα εκτινάξει στα ύψη τις εισφορές που πλήρωναν μέχρι τώρα οι δήμοι, που θα σημάνει ραγδαία αύξηση των ανταποδοτικών τελών. Έσοδα που θα πριμοδοτήσουν τους επιχειρηματικούς ομίλους που ενδιαφέρονται να επενδύσουν στον κλάδο της διαχείρισης και αποκομιδής. Επίσης σε τμήματα της ανακύκλωσης έχουν δραστηριοποιηθεί διάφορες ΚΟΙΝΣΕΠ, επιχειρήσεις που επίσης προκρίνονται και από την ΕΕ επιζητώντας μεγαλύτερη κοινωνική συναίνεση στα σχέδια πλήρους ιδιωτικοποίησης.\nΤο ΤΣΔΑ του δήμου μας, που ψηφίστηκε, πλήρως εναρμονισμένο αναφέρει τι έχει κάνει μέχρι σήμερα και τι θα κάνει ο δήμος μας για αυτό τον σκοπό.\n· Έχει παραδώσει όλες τις υπηρεσίες καθαριότητας και ανακύκλωσης σε ιδιώτες μέσα από προκηρύξεις διαγωνισμών και συμβάσεις. Ενώ παραμένει η ιδιωτική ΕΕΑΑ ΑΕ – μπλε κάδοι, που έχει πάρει πλήθος επιδοτήσεων.\n· Θα δημιουργήσει τα λεγόμενα ¨πράσινα σημεία¨, που θα στοιχήσουν συνολικά 500.000 ευρώ. Χώροι που θα πρέπει να διαθέσει μαζί με προσωπικό για τα ανακυκλώσιμα και άλλα υλικά προς όφελος των ιδιωτών που τα έχουν αναλάβει.\n· Θα κατασκευαστούν 2 μονάδες που απαιτούν εξειδικευμένο προσωπικό αλλά και μεγάλα κόστη κατασκευής και διαχείρισης, η μονάδα κομποστοποίησης και η μονάδα διαχείρισης των σύμμεικτων απορριμμάτων. Υπολογίζεται ότι απαιτείται για κάθε μια μονάδα 1.500.000 ευρώ.\n· Αδειοδοτείται ο ΣΜΑ Μηχανιώνας που είναι ακατάλληλης, ενώ στα σχέδια υπάρχει νέος.\n· θα υπάρχει ¨κάρτα του δημότη¨ όπου αυτόματα θα χρεώνονται τα τέλη ανάλογα με τα απόβλητα που θα παράγει ενώ ως κίνητρο για τη συμμετοχή του σε προγράμματα ανακύκλωσης θα είναι η μείωση των τελών όταν παραδίνονται στα πράσινα σημεία. Τα ανακυκλώσιμα όμως υλικά ενός λαϊκού νοικοκυριού είναι περιορισμένα επομένως η μείωση των τελών θα είναι μικρή σε αντίθεση με τα ανακυκλώσιμα πχ των σουπερ μάρκετ.\nΤο συνολικό κόστος του ΤΣΔΑ είναι 5.090.000 ευρώ που θα καλυφτεί από ίδιους πόρους, δηλαδή μέσα από την δημοτική φορολογία, τον ΦΟΣΔΑ και το ΕΣΠΑ που προκρίνει ΣΔΙΤ, Συμβάσεις Παραχώρησης, ΚΟΙΝΣΕΠ.\nΔεν είναι αθώες επιλογές και περιβαλλοντικά, τα πράσινα σημεία στην Ευρώπη τα αποκαλούν σκουπιδερη ενώ οι 2 μονάδες που θα γίνουν και προβλήματα θα δημιουργήσουν από την διέλευση των απορριμματοφόρων και των οχημάτων και από τις οσμές και τυχόν διαρροές στραγγισμάτων.\nΗ Λαϊκή Συσπείρωση είναι αντίθετη στην εφαρμογή αυτών των μεθόδων διαχείρισης αποβλήτων ( Ευρωπαϊκή οδηγία) που στοχεύει στην κερδοφορία των μονοπωλιακών ομίλων μέσα από την εμπορευματοποίηση των απορριμμάτων, τις ειδικές επιδοτήσεις στα μονοπώλια που θα τα διαχειριστούν και την οικονομική επιβάρυνση προϊόντων πλατιάς κατανάλωσης, που θα επιβαρύνει ακόμη περισσότερο τα λαϊκά νοικοκυριά ως κίνητρο για ανακύκλωση.\nØ Όχι στην εμπορευματοποίηση. όχι στην ιδιωτικοποίηση, στις ΣΔΙΤ και στις συμβάσεις παραχώρησης\nØ Όχι στη μετατόπιση των βαρών στις πλάτες των λαϊκών στρωμάτων.\nØ Διαλογή στην πηγή υλικών με ευθύνη δημόσιου φορέα διαχείρισης και όχι της ΕΕΑΑ ΑΕ, επέκταση των μπλε κάδων.\n3/27/2016 09:27:00 μ.μ. ενημερωση No comments\nΣυνεδρίαση Δημοτικού Συμβουλίου Θερμαικού την Τετάρτη 30 Μαρτίου ώρα 16:00\n3/27/2016 12:29:00 μ.μ. Αυτοδιοίκηση No comments\nΕισηγητής : Πρόεδρος του Ν.Π. - κ. Γεώργιος Μαντζανάρης.\nΘΕΜΑ 7ο : Έγκριση της υπ’ αριθ. 112/2016 απόφασης της Οικονομικής Επιτροπής που αφορά στον Καθορισμό τελών άρδευσης, έτους 2016.\nΔελτίο τύπου της Τουριστικής Επιχείρησης Δ.Θερμαικού.


Βαρουφάκης: είναι ΖΗΤΗΜΑ πρωταρχικής σημασίας η ανάκτηση της εθνικής μας κυριαρχίας! | Star.gr\nΒαρο��φάκης: είναι ΖΗΤΗΜΑ πρωταρχικής σημασίας η ανάκτηση της εθνικής μας κυριαρχίας!\nΈδωσε συνέντευξη στο ABC\nΣυνέντευξη στο αυστραλιανό δίκτυο ABC έδωσε ο υπουργός Οικονομικών της Ελλάδας, Γιάνης Βαρουφάκης και είπε ότι είναι ζήτημα πρωταρχικής σημασίας για την Ελλάδα η ανάκτηση της εθνικής της κυριαρχίας, η οποία παραχωρήθηκε στους δανειστές, με την υπογραφή των δανειακών συμβάσεων!


Συνέβη το ανάποδο! Μετανάστες έκλεψαν βάρκα για να πάνε στην Τουρκία | Azınlıkça\nΟι πρόσφυγες ηλικίας 27 και 31 ετών από τη Συρία και την Αίγυπτο αντίστοιχα, μη μπορώντας να διαφύγουν κάπως αλλιώς αποφάσισαν να κλέψουν μία βάρκα από το λιμανάκι για να πάνε στο Τσεσμέ.\nΩστόσο, δεν κατάφεραν να υλοποιήσουν την προσπάθειά τους καθώς εντοπίστηκαν από το περιπολικό σκάφος της Frontex που τους οδήγησε στο λιμάνι της Χίου όπου και τους συνέλαβε η ελληνική ακτοφυλακή.\nΝα σημειωθεί, ότι τους καλοκαιρινούς μήνες πολλοί ήταν εκείνοι που αποφάσισαν να κολυμπήσουν από τη Χίο προς τα μικρασιατικά παράλια.\nΠηγή: astraparis.gr & politischios.gr\nTersi oldu! Göçmenler Türkiye’ye dönmek için kayık çaldılar


Παρουσίαση με θέμα: Η Τεχνητή Νοημοσύνη στα σκακιστικά προγράμματα. 1. Επεξήγηση των τρόπων που τα σκακιστικά προγράμματα αποφασίζουν την κίνησή τους. 2. Παρτίδες από το ματς μεταξύ υπολογιστών AlphaZero – Stockfish 28-0 και 72 ισοπαλίες. Η παρουσίαση θα γίνει την Τετάρτη 24/1/2017, ώρα 7:30 μ.μ. στο εντευκτήριο του Πανελληνίου Γ.Σ είσοδος από οδό Μαυροματαίων. Εισηγητής […]\nSquare Off, η έξυπνη σκακιέρα\nJan.17, 2018 in βίντεο, σκακιστικοί υπολογιστές\n(αναδημοσίευση από το τεχνολογικό σάιτ insomnia.gr) Με μια πρώτη ματιά, το Square Off μοιάζει με μια απλή, κλασική σκακιέρα. Όπως αποδεικνύεται, όμως, τίποτα δεν είναι αυτό που φαίνεται, καθώς πρόκειται για μια συσκευή που επιτρέπει στον αντίπαλό σας να βρίσκεται σε οποιοδήποτε σημείο του πλανήτη ή να μην είναι καν άνθρωπος. Κι αν αυτό είναι […]


zoornalistas: Ο δρόμος για την κόλαση είναι σπαρμένος με αγαθές προθέσεις\nμεγαλεπήβολα σχέδια του Υπουργείου για την οργάνωση των Υποστηρικτικών Δομών που απευθύνονται στη σχολική κοινότητα και θα συμπεράνει ότι αποτελεί θετική εξέλιξη στα εκπαιδευτικά δεδομένα της χώρας. Ωστόσο, από μια πιο προσεκτική ανάγνωση του σ/ν γίνεται αντιληπτό ότι αποτελεί μια καλοδιατυπωμένη και ευφάνταστη έκθεση ιδεών που βρίθει από ευχολόγια, ασάφειες και γενικολογίες, απέχοντας μακράν από την ελληνική κοινωνική και εκπαιδευτική πραγματικότητα.\nΑποδυναμώνεται η θεσμοθετημένη διεπιστημονική συνεργασία, που αποτελεί σύμφωνα με τη διεθνή βιβλιογραφία και πραγματικότητα, την πιο ενδεδειγμένη προσέγγιση στην αντιμετώπιση των σοβαρών ψυχοκοινωνικών, γνωστικών και συμπεριφορικών προβλημάτων των παιδιών. Οι σταθερές διεπιστημονικές ομάδες που αποτελούνταν από εκπαιδευτικό, ψυχολόγο, κοινωνικό λειτουργό, λογοθεραπευτή και παιδοψυχίατρο, αντικαθίστανται πρόχειρα ως εξής: «Οι διεπιστημονικές υποομάδες δεν έχουν μόνιμο χαρακτήρα αλλά ο αριθμός, η σύνθεση, το έργο τους και η διάρκειά τους μπορεί να μεταβάλλονται ανάλογα με τα θέματα που αντιμετωπίζουν». Προκειται για προχειρότητες και αοριστολογίες, που δεν κατοχυρώνουν το πλαίσιο της διεπιστημονικότητας, ούτε προβλέπουν προτυποποίηση των διαδικασιών.\nΕξαφανίζεται ο όρος διάγνωση-διαφοροδιάγνωση από το σ/ν και αντικαθίσταται από τον όρο: «διερεύνηση εκπαιδευτικών και ψυχοκοινωνικών αναγκών». Οι ημιμαθείς που κατάρτισαν το συγκεκριμένο κείμενο πιθανόν αγνοούν ή παραβλέπουν την τεράστια απόσταση που χωρίζει την απλή διερεύνηση από την τεκμηριωμένη διάγνωση βάσει επιστημονικών μεθόδων και με τη χρήση ψυχομετρικών εργαλείων (τεστ). Φυσικά χαμένος είναι ο μαθητής και η οικογένειά του, που για να μπορούν να βοηθηθούν αποτελεσματικά θα πρέπει να καταφεύγουν στον ιδιωτικό τομέα πληρώνοντας αδρά, μιας και τα Ιατροπαιδαγωγικά Κέντρα του Υπουργείου Υγείας, είναι ελάχιστα, δεν υπάρχουν καν σε όλες τις έδρες των νομών και υπολειτουργούν.\nΓια να είναι αποτελεσματική η οποιαδήποτε παρέμβαση θα πρέπει να βασίζεται σε μια εις βάθος διάγνωση και αξιολόγηση των γνωστικών, ψυχοσυναισθηματικών και κοινωνικών προβλημάτων του παιδιού και σε μια εμπεριστατωμένη έρευνα των ψυχοκοινωνικών παραγόντων που το περιβάλλουν. Σε αντίθετη περίπτωση, καμία παρέμβαση δεν βρίσκει το στόχο της, δημιουργεί επιπλέον προβλήματα και σπαταλάει ανθρώπινο δυναμικό. Ο ειδικός δεν είναι «φωτεινός παντογνώστης», ούτε διαθέτει το μαγικό ραβδί για τη λύση των προβλημάτων, η επιστημονική του συνεισφορά βασίζεται στη συστηματική μελέτη της εκάστοτε περίπτωσης, με τη χρήση των κατάλληλων διαγνωστικών εργαλείων, προκειμένου να είναι σε θέση να προτείνει τις στρατηγικές και παρεμβάσεις που θα αντιμετωπίσουν το πρόβλημα.\nΠεριορίζεται ο ρόλος του Ειδικού Εκπαιδευτικού Προσωπικού, δηλαδή των ειδικών επιστημόνων που συναπαρτίζουν μαζί με τους εκπαιδευτικούς, το προσωπικό των ΚΕΣΥ. Για παράδειγμα, καταργείται πλήρως η ειδικότητα του Παιδοψυχιάτρου και περιθωριοποιείται ο ρόλος των ειδικοτήτων των Λογοθεραπευτών, Φυσιοθεραπευτών και Εργοθεραπευτών, αφού δεν προβλέπεται τουλάχιστον ένας από τις παραπάνω ειδικότητες σε κάθε ΚΕΣΥ της επικράτειας. Το μοντέλο που προβάλλεται είναι καθαρά «δασκαλοκεντρικό», με τον εκπαιδευτικό σε έναν άχαρο πρωταγωνιστικό ρόλο, αποδυναμωμένο από τη σύμπραξη και ενίσχυση των υπόλοιπων ειδικοτήτων, επενδεδυμένο με το μανδύα του ειδήμονα και τελικά έρμαιο των δυσεπίλυτων προβλημάτων, που αναζητούν πολύπλευρες και όχι μονοσήμαντες λύσεις.\nΣτο σ/ν δεν αναφέρεται πουθενά ο όρος της παράλληλης στήριξης των μαθητών με αναπηρίες ή/και ειδικές εκπαιδευτικές ανάγκες, την οποία εισηγείτο μέχρι σήμερα το ΚΕΔΔΥ. Ο θεσμός της παράλληλης στήριξης παρά τα μεγάλα προβλήματα λειτουργίας λόγω της υποστελέχωσής, συνέβαλε σημαντικά στη συμπερίληψη των μαθητών αυτών στη Γενική Εκπαίδευση. Πώς είναι δυνατόν το Υπουργείο να ευαγγελίζεται τη συμπεριληπτική εκπαίδευση και το θεσμό του «ενός σχολείου για όλους» χωρίς την ύπαρξη παράλληλης στήριξης;\nΠολλαπλασιάζονται οι αρμοδιότητες και ευθύνες των εργαζομένων στα ΚΕΣΥ, χωρίς αντίστοιχη πρόβλεψη για στελέχωσή τους με το απαραίτητο προσωπικό. Αν σκεφθεί κανείς ότι στα μεγάλα ΚΕΔΔΥ της χώρας υπήρχαν λίστες αναμονής για αξιολόγηση που ξεπερνούσαν τα 1 με 2 χρόνια, τότε καταλαβαίνουμε τι πρόκειται να συμβεί με την αύξηση των αρμοδιοτήτων τους.


Ποινική δίωξη για ένα κακούργημα και πέντε πλημμελήματα στην Τουλουπάκη - Κοινωνία | AgrinioTimes.gr\n16 Ιουλίου 2020 15:00 16 Ιουλίου 2020 15:00 AgrinioTimes\nΠοινική δίωξη για ένα κακούργημα και πέντε πλημμελήματα ασκήθηκε από την εισαγγελία Πρωτοδικών της Αθήνας σε βάρος της επικεφαλής της εισαγγελίας Διαφθοράς Ελένης Τουλουπάκη, με βάση τη παραγγελία του αντεισαγγελέα του Αρείου Πάγου Ευ. Ζαχαρή ο οποίος διενέργησε την έρευνα για τους δικονομικούς χειρισμούς στην υπόθεση της Noavrastis.\nΤα αδικήματα για τα οποία ασκήθηκε δίωξη εις βάρος της κυρίας Τουλουπάκη είναι: Κατάχρηση εξουσίας (κακούργημα), κατάχρηση εξουσίας, παράβαση καθήκοντος κατ εξακολούθηση, ψευδή βεβαίωση κατ εξακολούθηση, παραβίαση δικαστικού απορρήτου και παράβαση του νόμου περί προσωπικών δεδομένων (πλημμελήματα).\nΠαράλληλα από την εισαγγελία Πρωτοδικών διατάχθηκε προκαταρκτική εξέταση με βάση τα περιγραφόμενα στο πόρισμα του δεύτερου αντεισαγγελέα του Αρείου Πάγου Λάμπρου Σοφουλάκη, ο οποίος σε σχέση με την Ελένη Τουλουπάκη ζητεί αρχειοθέτηση.\nΗ νέα εισαγγελική έρευνα που ξεκινάει για την αναζήτηση ενδεχόμενων ποινικών ευθυνών τον αντεισαγγελέα του Αρείου Πάγου Ι. Αγγελή, την τέως επικεφαλής της εισαγγελίας Διαφθοράς Ελένη Ράικου, οι οποίοι είχαν εξεταστεί τόσο κατά τη διάρκεια της προκαταρκτικής ενώπιον του Αρείου Πάγο που όσου και ενώπιον της Βουλής για την «υπόθεση Παπαγγελόπουλου», όπως επίσης και τους κατηγορούμενους στην υπόθεση της Novartis Νίκο Μανιαδάκη και Κων. Φρουζή καθώς και τον μάρτυρα Ν. Μιανία.\nΤέλος σε ό,τι αφορά τους δυο επίκουρους Χρ. Ντζούρα και Χρ. Μανώλη ο φάκελος μπαίνει στο αρχείο καθώς και οι δυο ανώτατοι εισαγγελικοί λειτουργοί ότι δεν προκύπτουν στοιχεία σε βάρος τους.


Η Nea Mesa βραβεύθηκε ως Seven Stars Hospitality Digital Marketing Agency – Godzila News\nΒίκυ Καραντζαβέλου – 16 Δεκέμβριος 2020, 15:40\nΤα ‘Nea Mesa’ έλαβαν την τιμητική διάκριση, καθ’ότι μετέφεραν με eπιτυχία στο digital περιβάλον το υψηλό επίπεδο υπηρεσιών και εμπειριών που προσφέρει το “Out of the Blue, Capsis Elite Resort” στους επισκέπτες του.\nΗ εταιρεία Nea Mesa βραβεύθηκε στα 2020 Seven Stars Luxury Hospitality and Lifestyle Awards και συγκεκριμένα, ως Seven Stars Hospitality Digital Marketing Agency, λαμβάνοντας τη “Signum Virtutis” σφραγίδα αριστείας και υψηλής ποιότητας υπηρεσιών.\nΤα Seven Stars Luxury Hospitality and Lifestyle Awards ενεργούν ως θεματοφύλακας των “Signum Virtutis”, τη σφραγίδα της αριστείας, το υψηλότερο και πιο αποκλειστικό βραβείο για το αποκορύφωμα της πολυτελούς φιλοξενίας και τρόπου ζωής. Το “Signum Virtutis” δημιουργήθηκε για να αναγνωρίσει και να διαχωρίσει τα εξαιρετικά από τα καλύτερα.\nΑυτή η αποκλειστική διάκριση χρησιμεύει ως εγγύηση για τους ταξιδιώτες πολυτελείας ότι θα λάβουν ένα υψηλότατο επίπεδο υπηρεσιών διαμονής και επιβεβαιώνει το γεγονός ότι οι βραβευθέντες βρίσκονται στο αποκορύφωμα του Luxury Hospitality και Lifestyle.\nΤα “Nea Mesa” έλαβαν αυτή την τιμητική διάκριση καθ’ότι μετέφεραν με eπιτυχία στο digital περιβάλον το υψηλό επίπεδο υπηρεσιών και εμπειριών που προσφέρει το Out of the Blue, Capsis Elite Resort στους επισκέπτες του. Η εν λόγω ξενοδοχειακή επιχείρηση έχει λάβει στο παρελθόν τη “Signum Virtutis” των Seven Stars Luxury Hospitality and Lifestyle Awards, καθώς και έχει διοργανώσει την τελετή απονομής το 2018.\nΗ LG λανσάρει αυτόνομο ρομπότ αποστείρωσης μέσω UV ακτινοβολίας για εστίαση – ξενοδοχεία